cyanic-selkie/wikianc huggingface dataset:
വധശിക്ഷ ബ്രസീലിൽ
ചരിത്രം
1988 ലെ ഭരണഘടന പ്രകാരം പട്ടാള നിയമപ്രകാരമുള്ളതൊഴിച്ചുള്ള എല്ലാ കുറ്റങ്ങൾക്കുമുള്ള വധശിക്ഷകളും നിറുത്തലാക്കപ്പെട്ടു. ഇപ്പോൾ യുദ്ധസമയത്തു ചെയ്യുന്ന രാജ്യദ്രോഹം, കലാപം, വംശഹത്യ, മനുഷ്യരാശിക്കെതിരായ കുറ്റകൃത്യങ്ങൾ, യുദ്ധക്കുറ്റങ്ങൾ, തീവ്രവാദം എന്നീ കുറ്റങ്ങൾക്കേ വധശിക്ഷ നൽകാവൂ. തൂക്കിക്കൊലയാണ് നിയമം അനുവദിക്കുന്ന ഒരേയൊരു ശിക്ഷാരീതി. മിലിട്ടറി പീനൽ കോഡ് പ്രകാരം ഈ ശിക്ഷ ഗുരുതരമായ കുറ്റങ്ങൾക്കേ നൽകാവൂ. പ്രസിഡന്റിന് ശിക്ഷിക്കപ്പെട്ട ഓഫീസറോട് ദയകാണിച്ച് ശിക്ഷയിൽ ഇളവു നൽകാമെന്നും വകുപ്പുണ്ട്. രണ്ടാം ലോകമഹായുദ്ധത്തിന് ശേഷം ബ്രസീൽ ഒരു പ്രമുഖ യുദ്ധങ്ങളിലും പങ്കെടുത്തിട്ടില്ല. പോർച്ചുഗീസ് ഭാഷ സംസാരിക്കുന്ന രാജ്യങ്ങളിൽ ചില കുറ്റങ്ങൾക്കെങ്കിലും മരണശിക്ഷ നിലവിലുള്ള ഒരേയൊരു രാജ്യം ബ്രസീലാണ്.
നിയമം
1988-ലെ ബ്രസീൽ ഭരണഘടന പീനൽ വ്യവസ്ഥയിൽ മരണശിക്ഷ വ്യക്തമായി നിരോധിച്ചിരിക്കുന്നു. അന്താരാഷ്ട്ര നിയമമനുസരിച്ചുകൊണ്ടുള്ള വധശിക്ഷ പ്രഖ്യാപിത യുദ്ധസമയത്ത് നടപ്പിലാക്കാമെന്ന് ഭരണഘടനയുടെ ആർട്ടിക്കിൾ 84-ന്റെ പത്തൊമ്പതാം പാരഗ്രാഫ് പറയുന്നു. ജീവിതകാലം മുഴുവനുള്ള ജയിൽ ശിക്ഷയും മരണശിക്ഷയെക്കുറിച്ച് പ്രതിപാദിക്കുന്ന അതേ ആർട്ടിക്കിൾ തന്നെ നിറുത്തലാക്കുന്നുണ്ട്. വധശിക്ഷയും ജീവപര്യന്തം തടവും നിറുത്തലാക്കിയ ചുരുക്കം ചില രാജ്യങ്ങളിൽ ഒന്നാണ് ബ്രസീൽ. ബ്രസീലിലെ പീനൽ കോഡ് പ്രകാരം ഒരു പൗരനെ 30 വർഷത്തിൽ കൂടുതൽ തടവിലിടാൻ പാടില്ല.
മനുഷ്യാവകാശങ്ങളുടെ അമേരിക്കൻ കൺവെൻഷന്റെ മരണശിക്ഷ നിറുത്തലാക്കാനുള്ള പ്രോട്ടോക്കോളിൽ ബ്രസീലിന് അംഗത്വമുണ്ട്. 1996 ഓഗസ്റ്റ് 13-ൽ ആണ് ഇത് റാറ്റിഫൈ ചെയ്തത്.
അന്താരാഷ്ട്ര നിയമപ്രകാരം യുദ്ധസമയത്ത് ചെയ്യുന്ന ഗുരുതരമായ കുറ്റങ്ങൾക്ക് മരണശിക്ഷ നടപ്പാക്കാൻ സാദ്ധ്യമാണ്. ഐക്യരാഷ്ട്രസഭയുടെ പൗരാവകാശങ്ങളെപ്പറ്റിയുള്ള അന്താരാഷ്ട്ര കോവനന്റിന്റെ രണ്ടാം ഓപ്ഷണൽ പ്രോട്ടോക്കോളിന്റെ (വധശിക്ഷ ഇല്ലാതാക്കാൻ ലക്ഷ്യം വച്ചുകൊണ്ടുള്ളത്) ആർട്ടിക്കിൾ രണ്ടിന്റെ ഒന്നാം പാരഗ്രാഫ് പ്രകാരം ഇത്തരം കുറ്റങ്ങളിൽ വധശിക്ഷ നിലനിർത്തിക്കൊണ്ടുതന്നെ പ്രോട്ടോക്കോൾ റാറ്റിഫൈ ചെയ്യാം.
അഭിപ്രായ വോട്ടെടുപ്പുകൾ
[[Image:Poll Death penalty Brazil.JPG|thumb|250px|1991-നു ശേഷം വധശിക്ഷയെപ്പറ്റി ബ്രസീലിൽ നടന്ന അഭിപ്രായ സർവ്വേകൾ:
{{legend|#0070FF|Favourable|#696969}} {{legend|#B94E48|Against|#696969}}{{legend|#9ACD32|Undefined|#696969}}
ഫോള ഡെ എസ്. പോളോ എന്ന പത്രവുമായി ബന്ധപ്പെട്ട ഡേറ്റാഫോള എന്ന അഭിപ്രായ വോട്ടെടുപ്പ് ഏജൻസി 1990 മുതൽ ബ്രസീൽ ജനത വധശിക്ഷയെ എന്തുമാത്രം സ്വീകരിക്കുന്നുണ്ട് എന്നറിയാൻ വാർഷിക വോട്ടെടുപ്പ് നടത്തുന്നുണ്ട്. ഭൂരിപക്ഷം വോട്ടെടുപ്പ് ഫലങ്ങളും കാണിക്കുന്നത് ഭൂരിപക്ഷം ബ്രസീലുകാർക്കും വധശിക്ഷ സ്വീകാര്യമായിത്തോന്നുന്നു എന്നാണ്. 2008 മാർച്ചിൽ നടത്തിയ വോട്ടെടുപ്പിൽ രണ്ടു പക്ഷത്തിനും പക്ഷേ വ്യക്തമായ ഭൂരിപക്ഷമില്ല. 2000-ൽ നടത്തിയ വോട്ടെടുപ്പിലും ഇതിനോട് സാമ്യമുള്ള റിസൾട്ടാണ് ലഭിച്ചത്
2010 ജനുവരിയിൽ സെൻസസ് ഇൻസ്റ്റിറ്റ്യൂട്ട് നടത്തിയ സർവേ പ്രകാരം ബ്രസീലുകാർ മരണശിക്ഷയ്ക്കെതിരാണ്. 2000 ആൾക്കാരുടെ അഭിപ്രായമാരാഞ്ഞതിൽ 55% പേരും ഈ അഭിപ്രായമുള്ളവരാണ്. 2001 ജനുവരിയിൽ ഇതേ ഇൻസ്റ്റിറ്റ്യൂട്ട് നടത്തിയ സർവേയിലെ ഫലവും ഇതുതന്നെ.
പുറത്തേയ്ക്കുള്ള കണ്ണികൾ
ബ്രസീൽ ബ്രസീൽ ബ്രസീൽ
സ്ക്ലീറ
കണ്ണിലെ വെളുത്ത നിറത്തിൽ കാണുന്ന നാരുള്ള, സംരക്ഷക പാളിയാണ് സ്ക്ലീറ. ഇതിൽ കൊളാജൻ ചില ഇലാസ്റ്റിക് ഫൈബർ എന്നിവ അടങ്ങിയിരിക്കുന്നു. മനുഷ്യരിൽ, നിറമുള്ള ഐറിസിൽ നിന്ന് വ്യത്യാസപ്പെട്ട് സ്ക്ലീറ വെളുത്തനിറത്തിൽ കാണപ്പെടുന്നു, എന്നാൽ മറ്റ് സസ്തനികളിൽ സ്ക്ലീറയുടെ ദൃശ്യമായ ഭാഗം ഐറിസിന്റെ നിറവുമായി പൊരുത്തപ്പെട്ടു വരുന്നതിനാൽ വെളുത്ത ഭാഗം സാധാരണയായി എടുത്തു കാണിക്കില്ല. ഭ്രൂണത്തിന്റെ വികാസത്തിൽ, ന്യൂറൽ ക്രസ്റ്റിൽ നിന്നാണ് സ്ക്ലീറ ഉണ്ടാകുന്നത്. കുട്ടികളിൽ, ഇത് കനംകുറഞ്ഞ് അടിയിലുള്ള ചില പിഗ്മെൻറുകളെ കാണിക്കുന്നതിനാൽ, മങ്ങിയ നീല നിറത്തിൽ കാണപ്പെടുന്നു. പ്രായമായവരിൽ, സ്ക്ലീറയിലെ ഫാറ്റി നിക്ഷേപം മൂലം മഞ്ഞനിറമുള്ളതായി കാണപ്പെടും. ഇരുണ്ട ചർമ്മമുള്ള പലർക്കും മെലാനിൻ പിഗ്മെന്റേഷന്റെ ഫലമായി സ്വാഭാവികമായി ഇരുണ്ട സ്ക്ലീറയുണ്ട്.
ഇളം നിറത്തിലുള്ള സ്ക്ലീറ (ഐറിസുമായി താരതമ്യപ്പെടുത്തുമ്പോൾ) ഒരു വ്യക്തിക്ക് മറ്റൊരാൾ എവിടെയാണ് നോക്കുന്നതെന്ന് തിരിച്ചറിയുന്നത് എളുപ്പമാക്കുന്നു, ഇത് അനൌപചാരിക ആശയവിനിമയത്തിനുള്ള ഒരു രീതിയായി പരിണമിച്ചുവെന്ന് കോഓപ്പറേറ്റീവ് ഐ ഹൈപ്പോത്തിസിസ് സിദ്ധാന്തം സൂചിപ്പിക്കുന്നു.
ഘടന
കണ്ണിലെ കണക്റ്റീവ് ടിഷ്യു പാളിയുടെ പിൻഭാഗത്തെ അഞ്ചിലൊന്ന് സ്ക്ലീറയാണ്. ഇത് ഡ്യൂറ മേറ്റർ, കോർണിയ എന്നിവയുടെ തുടർച്ചയാണ്, ഇത് നേത്ര ഗോളത്തിന്റെ ആകൃതി നിലനിർത്തുകയും ആന്തരികവും ബാഹ്യവുമായ ശക്തികൾക്ക് പ്രതിരോധം നൽകുകയും എക്സ്ട്രാഒക്യുലർ പേശി കണ്ണിൽ പിടിച്ചു നിൽക്കുന്നതിന് ഇടം നൽകുകയും ചെയ്യുന്നു. ഒപ്റ്റിക് നാഡിയും സ്ലീറൽ ഫോറമെനിലൂടെ കടന്നുപോകുന്ന പല ഞരമ്പുകളും സ്ലീറയിൽ സുഷിരങ്ങൾ ഉണ്ടാക്കുന്നു. ഒപ്റ്റിക് ഡിസ്കിൽ സ്ക്ലീറയുടെ മൂന്നിൽ രണ്ട് ഭാഗം ഒപ്റ്റിക് നാഡിയുടെ ഡ്യുറൽ ഷീറ്റ് വഴി ഡ്യൂറ മേറ്ററിനോട് (തലച്ചോറിന്റെ പുറം കോട്ട്) ചേരുന്നു. ഉള്ളിലെ മൂന്നാമത്തെ ഭാഗം ചില കോറോയ്ഡൽ ടിഷ്യുകളുമായി ചേർന്ന് ഒപ്റ്റിക് നാഡിക്ക് കുറുകെ ഒരു പ്ലേറ്റ് (ലാമിന ക്രിബ്രോസ) പോലെ രൂപം കൊള്ളുന്നു, അതിലൂടെ ഒപ്റ്റിക് നാരുകൾ (ഫാസിക്യുലി) കടന്നുപോകുന്നു. സ്ക്ലീറയുടെ കനം 1 മില്ലീമീറ്റർ (പിൻഭാഗത്ത്) മുതൽ  0.3 മില്ലീമീറ്റർ (റെക്ടസ് പേശി ചേരുന്നതിന് തൊട്ടുപിന്നിൽ) വരെ വ്യത്യാസപ്പെട്ടിരിക്കുന്നു. സ്ക്ലെറയുടെ രക്തക്കുഴലുകൾ പ്രധാനമായും ഉപരിതലത്തിലാണ്. ഇത് കൺജങ്റ്റൈവയിലെയും (ഇത് സ്ക്ലീറയെ മൂടുന്ന നേർത്ത പാളിയാണ്), എപ്പിസ്ക്ലീറയിലെയും രക്ത കുഴലുകളോട് ചേർന്ന് കാണുന്നു. ഈ രക്തക്കുഴലുകൾ കണ്ണുകൾക്ക് ഇൻഫ്ലമേഷൻ ഉണ്ടാകുമ്പോൾ കടും ചുവപ്പായി മാറുന്നു.
നട്ടെല്ലുള്ള പല ജീവികളിലും, തരുണാസ്ഥിയുടെയോ മറ്റ് അസ്ഥികളുടെയോ ഫലകങ്ങൾ സ്സ്ക്ലീറയെ ശക്തിപ്പെടുത്തുന്നു, ഇവ ഒരുമിച്ചു ചേർന്നുള്ള വൃത്താകൃതിയിലുള്ള ഘടന സ്ക്ലീറോട്ടിക് റിംഗ് എന്ന് വിളിക്കുന്നു. പ്രാകൃത മത്സ്യങ്ങളിൽ, ഈ വളയത്തിൽ നാല് പ്ലേറ്റുകളാണുള്ളത്, പക്ഷേ ജീവിച്ചിരിക്കുന്ന റേ-ഫിൻ‌ഡ് മത്സ്യങ്ങളിൽ ഈ സംഖ്യ അതിലും കുറവാണ്, ലോബ്-ഫിൻ‌ഡ് മത്സ്യങ്ങൾ, വിവിധ ഉരഗങ്ങൾ, പക്ഷികൾ എന്നിവയിൽ ഇത് വളരെ കൂടുതലാണ്. ജീവിച്ചിരിക്കുന്ന ഉഭയജീവികൾ, ചില ഉരഗങ്ങൾ, മത്സ്യങ്ങൾ, എല്ലാ സസ്തനികളും ഉൾപ്പെടെ നിരവധി ഗ്രൂപ്പുകളിൽ ഈ വളയം അപ്രത്യക്ഷമായതായും കാണാം.
എല്ലാ മനുഷ്യേതര പ്രൈമേറ്റുകളുടെയും കണ്ണുകൾ ചെറുതും, ഇരുണ്ടതും തിരിച്ചറിയാൻ വിഷമമുള്ള സ്ലീറ ഉള്ളവയുമാണ്.
ഹിസ്റ്റോളജി
പുറം മുതൽ അകത്തേക്ക്, സ്ക്ലീറയുടെ നാല് പാളികൾ ഇവയാണ്:
കോർണിയൽ കൊളാജന്റെ ഏകീകൃത കനം, സമാന്തര ക്രമീകരണം എന്നിവയ്ക്ക് വിരുദ്ധമായി ടൈപ്പ് I കൊളാജൻ നാരുകളുടെ സമാന്തരമല്ലാത്ത ക്രമീകരണം കാരണം സ്ക്ലീറ അതാര്യമാണ്, മാത്രമല്ല, കോർണിയയിൽ കൂടുതൽ മ്യൂക്കോപൊളിസാച്ചറൈഡ് (ഒരു കാർബോഹൈഡ്രേറ്റ്) അടങ്ങിയിരിക്കുന്നു.
സ്ക്ലീറയിൽ നിന്ന് വ്യത്യസ്തമായി കോർണിയയ്ക്ക് അഞ്ച് പാളികളുണ്ട്. മധ്യത്തിലെ കട്ടിയുള്ള പാളിയെ സ്ട്രോമ എന്നു തന്നെ വിളിക്കുന്നു. കോർണിയ പോലെ സ്ക്ലീറയിലും ഒരു ബേസൽ എൻ‌ഡോതീലിയം അടങ്ങിയിരിക്കുന്നു, അതിന് മുകളിൽ ലാമിന ഫ്യൂസ്കയുണ്ട്, അതിൽ ഉയർന്ന അളവിലുള്ള പിഗ്മെന്റ് സെല്ലുകൾ അടങ്ങിയിരിക്കുന്നു.
ചിലപ്പോൾ, വളരെ ചെറിയ ചാര-നീല പാടുകൾ സ്ക്ലീറയിൽ പ്രത്യക്ഷപ്പെടാം, ഇത് സ്ക്ലീറൽ മെലനോസൈറ്റോസിസ് എന്ന അപകടരഹിത അവസ്ഥയാണ്.
പ്രവർത്തനം
മനുഷ്യന്റെ കണ്ണുകൾ മറ്റ് മൃഗങ്ങളിൽ നിന്നും വ്യത്യസ്ഥമാണ്. കാരണം മനുഷ്യരിൽ കണ്ണ് തുറക്കുമ്പോഴെല്ലാം സ്ക്ലീറ വളരെ വ്യക്തമായി കാണാം. ഇത് മനുഷ്യ സ്ക്ലീറയുടെ വെളുത്ത നിറം മൂലം മാത്രമല്ല, മനുഷ്യ ഐറിസ് താരതമ്യേന ചെറുതും മറ്റ് മൃഗങ്ങളുമായി താരതമ്യപ്പെടുത്തുമ്പോൾ കണ്ണിന്റെ ഉപരിതലത്തിൽ വളരെ ചെറിയ ഭാഗം ഉൾക്കൊള്ളുന്നതും ആണെന്നതിനാലാണ്. കണ്ണ് ഒരു സെൻസറി അവയവത്തിനുപുറമെ ഉപയോഗപ്രദമായ ആശയവിനിമയ ഉപകരണമായി മാറിയതിനാൽ നമ്മുടെ സാമൂഹിക സ്വഭാവം കാരണം ഇങ്ങനെയൊരു പരിണാമം സംഭവിച്ചു എന്നു പഠനങ്ങളുണ്ട്. മനുഷ്യന്റെ കണ്ണിലെ വെളുത്ത സ്ക്ലീറ ഒരു വ്യക്തിക്ക് മറ്റൊരാൾ എവിടെയാണ് നോക്കുന്നതെന്ന് തിരിച്ചറിയുന്നത് എളുപ്പമാക്കുന്നു, ഇത് അനൗപചാരിക ആശയവിനിമയത്തിന്റെ ഫലപ്രാപ്തി വർദ്ധിപ്പിക്കുന്നു. മൃഗങ്ങളെ വളർത്തുന്ന വേളയിൽ, നായ്ക്കൾ മനുഷ്യരുടെ കണ്ണിൽ നിന്ന് ദൃശ്യ സൂചകങ്ങൾ എടുക്കുന്നതിനുള്ള കഴിവ് വികസിപ്പിച്ചെടുത്തിട്ടുണ്ടെന്ന് മൃഗ ഗവേഷകർ കണ്ടെത്തിയിട്ടുണ്ട്. പക്ഷെ നായ്ക്കൾ പരസ്പരം ഈ രീതിയിലുള്ള ആശയവിനിമയം ഉപയോഗിക്കുന്നതായി തോന്നുന്നില്ല.
ആഘാതം
മനുഷ്യരുടെ കണ്ണിലെ അസ്ഥികൾ കൊണ്ടുള്ള കുഴിഞ്ഞ ഭാഗം സ്ക്ലീറക്ക് സംരക്ഷണം നൽകുന്നു. എന്നിരുന്നാലും, ഒരു മൂർച്ചയുള്ള ഒരു വസ്തു സ്ക്ലീറയിൽ തുളച്ചുകയറുകയോ മറ്റോ ചെയ്താൽ കാഴ്ച പൂർണ്ണമായി തിരിച്ചുകിട്ടാനുള്ള സാധ്യത കുറയും. കണ്ണ് യഥാർത്ഥത്തിൽ വളരെ ഇലാസ്റ്റിക് ആണ് എന്നതിനാൽ മർദ്ദം സാവധാനം പ്രയോഗിക്കുകയാണെങ്കിൽ പ്രശ്നം ഉണ്ടാകില്ല. ഓർബിറ്റിലെ കൊഴുപ്പ് സ്ക്ലീറയെ തലയിൽ ഏൽക്കുന്ന ആഘാതങ്ങളിൽ നിന്ന് സംരക്ഷിക്കുന്നു, എന്നാൽ വശത്ത് നിന്ന് കണ്ണിൽ അടിക്കുന്ന വസ്തുക്കളിൽ നിന്നുള്ള കേടുപാടുകൾ ഇത് തടയുന്നില്ല. സ്ക്ലീറയ്ക്ക് ക്ഷതം ഏൽക്കുമ്പോൾ, രക്‌ത ശ്രാവവും ഇൻട്രാഒക്യുലർ മർദ്ദത്തിൽ ഇടിവും സാധാരണമാണ്, ഒപ്പം പ്രകാശത്തിന്റെ സാന്നിധ്യം അല്ലെങ്കിൽ കൈ ചലനങ്ങൾ തിരിച്ചറിയുന്നതിലേക്ക് മാത്രമായി കാഴ്ച കുറയുകയും ചെയ്യാം. സ്ക്ലീറയെ തുളച്ചുകയറാത്ത ചെറിയ വസ്തുക്കൾ നീക്കം മാത്രം മതി. ചിലപ്പോൽ സ്ക്ലീറയിൽ തറയ്ക്കുന്ന വസ്തുക്കൾ എടുത്തുകളയാതിരുന്നാൽ പിന്നീട് ക്രമേണ അവയ്ക്ക് ബെനിഗ്ന് സിസ്റ്റ് മൂടി, ഇത് മറ്റ് പ്രശ്നങ്ങളോ അസ്വസ്ഥതകളോ ഉണ്ടാകാത്ത അവസ്ഥയിലേക്ക് മാറാം.
താപ ആഘാതം
ചെറിയ തോതിൽ ചൂട് ഏൽക്കുന്നതിലൂടെ സ്ക്ലീറയ്ക്ക് അപൂർവമായേ കേടുപാടുകൾ സംഭവിക്കുന്നുള്ളൂ. കൺപോളകൾ സംരക്ഷണം നൽകുന്നതിനാലും, സ്ക്ലീറ നനഞ്ഞ ടിഷ്യുവിന്റെ പാളികളിൽ പൊതിഞ്ഞിരിക്കുന്നതിനാലും (ടിഷ്യൂകൾക്ക് താപത്തിന്റെ ഭൂരിഭാഗവും ആഗീരണം ചെയ്ത് നീരാവിയായി മാറും). കുറഞ്ഞ താപനിലയിൽ ഉരുകിയ ലോഹങ്ങൾ തുറന്ന കണ്ണിനു നേരെ തെറിക്കുമ്പോൾ സ്ലീറയ്ക്ക് കുറഞ്ഞ അളവിൽ കേടുപാടുകൾ വരുത്തുമെന്ന് തെളിഞ്ഞിട്ടുണ്ട്. 45 C മുകളിലുള്ള താപനിലയിൽ 30 സെക്കൻഡിനു മുകളിൽ ഏറ്റാൽ വടുക്കൾ ഉണ്ടാകാൻ തുടങ്ങും, 55 C ന് മുകളിൽ താപം സ്ക്ലീറയിലും ചുറ്റുമുള്ള ടിഷ്യുവിലും അങ്ങേയറ്റം മാറ്റങ്ങൾ വരുത്തും. വ്യാവസായിക സാഹചര്യങ്ങളിൽ പോലും അത്തരം നീണ്ട എക്‌സ്‌പോഷറുകൾ സാധാരണ ഉണ്ടാവാറില്ല.
രാസ പരിക്ക്
വിഷ രാസവസ്തുക്കളുമായി സമ്പർക്കം പുലർത്തുന്നതിൽ നിന്ന് ഉണ്ടാകുന്ന പരിക്കിനെ സ്ലീറ വളരെയേറെ പ്രതിരോധിക്കും. കെമിക്കൽ എക്‌സ്‌പോഷറിന്റെ ആരംഭത്തിൽ കണ്ണീരിന്റെ റിഫ്ലെക്‌സിവ് ഉത്പാദനം മൂലം ഇത്തരം രാസവസ്തുക്കൾ വേഗത്തിൽ കഴുകി കളയുകയും കൂടുതൽ ദോഷങ്ങൾ തടയുകയും ചെയ്യുന്നു. 2.5 ൽ താഴെയുള്ള പി‌എച്ച് ഉള്ള ആസിഡുകളാണ് ഏറ്റവും പ്രശ്നമുണ്ടാക്കുന്നത്. ഏറ്റവും അപകടകരമായ സൾഫ്യൂറിക് ആസിഡ്, കാർ ബാറ്ററികളിൽ അടങ്ങിയിരിക്കുന്നതും അതിനാൽ സാധാരണയായി ലഭ്യവുമാണ്, ചെറിയ ആസിഡ് പൊള്ളൽ പോലും ചിലപ്പോൾ കണ്ണുകളോ കാഴ്ചയോ നഷ്‌ടപ്പെടാൻ ഇടയാക്കും.
11.5 ന് മുകളിലുള്ള പി.എച്ച് ഉള്ള അമോണിയം ഹൈഡ്രോക്സൈഡ് അല്ലെങ്കിൽ അമോണിയം ക്ലോറൈഡ് അല്ലെങ്കിൽ മറ്റ് രാസവസ്തുക്കൾ എന്നിവ എക്സ്പോഷർ ചെയ്യുന്നതിലൂടെ ഉണ്ടാകുന്ന ക്ഷാര പൊള്ളൽ, സ്ക്ലീറയിൽ സെല്ലുലാർ ടിഷ്യു സാപ്പോണിഫിക്കേഷന് കാരണമാകും, ഇത് അടിയന്തിര ചികിത്സ ആവശ്യമായ മെഡിക്കൽ അത്യാഹിതങ്ങളായി കണക്കാക്കണം.
പുറത്തേക്കുള്ള കണ്ണികൾ
വർഗ്ഗം:കണ്ണ്
ആഇശ
ആയിഷയുടെ ആദ്യകാല ജീവിതത്തെക്കുറിച്ച് വളരെക്കുറച്ച് വിവരങ്ങൾ മാത്രമേ അറിയൂ. വിവാഹസമയത്ത് ഐഷയ്ക്ക് ആറോ അല്ലെങ്കിൽ ഏഴോ വയസ്സും വിവാഹ പൂർത്തികരണ സമയത്ത് ഒമ്പതു വയസുമായിരുന്നുവെന്ന് ക്ലാസിക്കൽ സ്രോതസ്സുകൾ വെളിവാക്കുന്നു. ആധുനിക കാലത്ത് അവരുടെ പ്രായം പ്രത്യയശാസ്ത്രപരമായ സംഘർഷത്തിന്റെ ഒരു ഉറവിടമായി മാറിയിരിക്കുന്നു. മുഹമ്മദ് നബിയുടെ ജീവിതകാലത്തും അദ്ദേഹത്തിന്റെ മരണശേഷവും ആദ്യകാല ഇസ്ലാമിക ചരിത്രത്തിൽ ആഇശയ്ക്ക് ഒരു സുപ്രധാനമായ സ്ഥാനമുണ്ട്. സുന്നി പാരമ്പര്യത്തിൽ, ആഇശയെ ഒരു പണ്ഡിതയും ബുദ്ധിമതിയും അന്വേഷണ ത്വരയുള്ള വനിയുമായാണ് ചിത്രീകരിക്കുന്നത്. മുഹമ്മദ് നബിയിൽനിന്നുള്ള സന്ദേശത്തിന്റെ വ്യാപനത്തിന് അവർ സുപ്രധാന സംഭാവനകൾ നൽകുകയും അതുപോലെതന്നെ അദ്ദേഹത്തിന്റെ മരണശേഷം ഏകദേശം 44 വർഷക്കാലത്തോളം ഇസ്ലാമിക സമൂഹത്തെ സേവിക്കുകയും ചെയ്തു. മുഹമ്മദ് നബിയുടെ സ്വകാര്യ ജീവിതവുമായി ബന്ധപ്പെട്ട കാര്യങ്ങളിൽ മാത്രമല്ല, അനന്തരാവകാശം, തീർത്ഥാടനം, കാലാന്തരശാസ്ത്രം തുടങ്ങി വിവിധ വിഷയങ്ങളിലായി 2,210 ഹദീസുകൾ വിവരിച്ചതിൻറെ പേരിലും അവർ അറിയപ്പെടുന്നു. കവിതയും വൈദ്യവും ഉൾപ്പെടെയുള്ള വിവിധ വിഷയങ്ങളിലെ അവരുടെ ബുദ്ധിയും പ്രാഗത്ഭ്യവും അൽ-സുഹ്‌രിയെപ്പോലെയുള്ള ആദ്യകാല പണ്ഡിതന്മാരും അവരുടെ ശിഷ്യയായിരുന്ന ഉർവ ഇബ്‌നു അൽ-സുബൈറിനേയും പോലുള്ള പ്രഗത്ഭന്മാരാൽ വളരെയധികം പ്രശംസിക്കപ്പെട്ടിരുന്നു.
മുഹമ്മദ് നബിയുടെ പിൻഗാമിയായി തെരഞ്ഞെടുക്കപ്പെട്ട അവരുടെ പിതാവായിരുന്ന അബൂബക്കർ സിദ്ദീഖ് (r. 632-634) ആദ്യത്തെ ഖലീഫയാകുകയും, രണ്ട് വർഷത്തിന് ശേഷം ഉമർ (r. 634-644) അദ്ദേഹത്തിൻറെ സ്ഥാനം ഏറ്റെടുക്കുകയും ചെയ്തു. മൂന്നാം ഖലീഫയായിരുന്ന ഉസ്‌മാൻ ബിൻ അഫ്ഫാൻറ (r. 644-656) കാലത്ത്, അദ്ദേഹത്തിനെതിരായി വളർന്നുവന്ന എതിർപ്പിൽ ആഇഷയ്ക്ക് ഒരു പ്രധാന പങ്ക് ഉണ്ടായിരുന്നിരുന്നാലു, അദ്ദേഹത്തിന്റെ കൊലപാതകത്തിന് ഉത്തരവാദികളായവരെ അവൾ എതിർത്തിരുന്നു. അലി ബിൻ അബീത്വാലിബിൻറെ ഭരണകാലത്ത്, ഉത്മാൻറെ മരണത്തിന് പ്രതികാരം ചെയ്യാൻ ആഗ്രഹിച്ച അവർ, ജമൽ യുദ്ധത്തിൽ അത് ചെയ്യാൻ ശ്രമിച്ചിരുന്നു. തന്റെ ഒട്ടകത്തിന്റെ പിന്നിൽനിന്ന് ഭാഷണങ്ങൾ നടത്തി സൈനികരെ നയിച്ചുകൊണ്ട് അവർ യുദ്ധത്തിൽ പങ്കെടുത്തു. യുദ്ധം പരാജയത്തിൽ കലാശിച്ചുവെങ്കിലും അവരുടെ യുദ്ധഭൂമിയിലെ ഇടപെടലും നിശ്ചയദാർഢ്യവും ശാശ്വതമായ മതിപ്പ് അവശേഷിപ്പിക്കുന്നതായിരുന്നു. യുദ്ധത്തിൽ ആഇശയുടെ പങ്കാളിത്തം ഷിയ മുസ്ലീങ്ങൾ ആയിഷയോട് പൊതുവേ ഒരു നിഷേധാത്മകമായ സമീപനം പുലർത്തുവാൻ കാരണമായി. അതിനുശേഷം, ഇരുപത് വർഷത്തിലേറെക്കാലം അവർ രാഷ്ട്രീയത്തിൽനിന്ന് അകന്നുനിന്നുകൊണ്ട്, അലിയുമായി അനുരഞ്ജനം നടത്തുകയും ഒപ്പം അക്കാലത്തെ ഖലീഫ മുആവിയയെ (r. 661-680) എതിർക്കാതിരിക്കുകയും ചെയ്തുകൊണ്ട് മദീനയിൽ നിശബ്ദമായി ജീവിച്ചു.
ജനനം
പൊതുവർഷം 604-ൽ മക്കയിലാണ്‌ ആയിഷയുടെ ജനനം. പിതാവ് അബൂബക്ർ സിദ്ദീഖ്‌, മുഹമ്മദ് നബിയുടെ അടുത്ത അനുചരനായിരുന്നു. ഉമ്മുറുമ്മാൻ ആണ്‌ മാതാവ്.
വിവാഹം
മുഹമ്മദ് നബിയുടെ ആദ്യഭാര്യ ഖദീജയുടെ നിര്യാണശേഷം മൂന്ന് വർഷം കഴിഞ്ഞാണ്‌ അദ്ദേഹം ആയിശയെ വിവാഹം കഴിക്കുന്നത്. വിവാഹ സമയത്ത് ആയിഷയുടെ പ്രായത്തെ പറ്റി വ്യത്യസ്ത അഭിപ്രായങ്ങളുണ്ട്. 6 വയസ്സ് മുതൽ 18 വയസ്സ് വരെ വ്യത്യാസം പല റിപ്പോർട്ടുകളിലും കാണുന്നു. വിവാഹം കഴിഞ്ഞ് മൂന്നോ നാലോ വർഷങ്ങൾക്ക് ശേഷമാണ് അവരുടെ ദാമ്പത്യജീവിതം ആരംഭിച്ചത്. അബൂബക്‌റിന്റെ കുടുംബവുമായുള്ള ബന്ധം ഊട്ടിയുറപ്പിക്കാനായി മുഹമ്മദ് നബി തന്നെയാണ്‌ വിവാഹനിർദ്ദേശം മുന്നോട്ട് വെച്ചത്.
പുറത്തേയ്ക്കുള്ള കണ്ണികൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം: 678-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:സ്വഹാബികൾ വർഗ്ഗം:സ്വഹാബി സ്ത്രീകൾ വർഗ്ഗം:മുഹമ്മദ് നബിയുടെ ഭാര്യമാർ
അനുനാദം
ഭൗതികശാസ്ത്രത്തിൽ ഒരു വസ്തുവിന്റെ കമ്പനം (vibration) കൊണ്ട് മറ്റൊരു വസ്തുവിന് അതേ ആവൃത്തിയിൽ കമ്പനമുണ്ടാകുന്ന ഗുണവിശേഷമാണ് അനുനാദം (Resonance). കമ്പനങ്ങൾ പൊതുവേ രണ്ടു വിധത്തിലുണ്ട് - സ്വാഭാവികവും (natural) പ്രണോദിതവും (forced). ഒരു വസ്തുവിന് തനതായുള്ള കമ്പനത്തെ അതിന്റെ സ്വാഭാവിക കമ്പനമെന്നു പറയുന്നു. റബർച്ചുറ്റികയിൽ അടിച്ച സ്വരിത്രവും (fork) സ്ഥിരാവസ്ഥയിൽ നിന്നു വ്യതിചലിപ്പിച്ച സരളപെൻഡുലവും (simple pendulom) പ്രദർശിപ്പിക്കുന്നതു സ്വാഭാവികകമ്പനമാണ്. നേരെ മറിച്ച് കമ്പിതമായ സ്വരിത്രം ഒരു ഭരണിയിലുള്ള വായു സ്തംഭത്തിനുമുകളിൽ ഭരണിയുടെ വായ്‌വട്ടത്തോട് അടുപ്പിച്ചു വയ്ക്കുകയാണെങ്കിൽ സ്വരിത്രത്തിന്റെ കമ്പനം മൂലം ഭരണിയിലെ വായുസ്തംഭവും കമ്പനം ചെയ്യുന്നു; ഇവിടെ വായുസ്തംഭത്തിന്റേത് പ്രണോദിത കമ്പനമാകുന്നു. ഒരു വസ്തുവിന്റെ സ്വാഭാവിക കമ്പനംമൂലം മറ്റൊരു വസ്തുവിന് കമ്പനം ഉണ്ടാവുകയാണെങ്കിൽ രണ്ടാമത്തേതിന്റെ കമ്പനം പ്രണോദിതമാണ്. പ്രണോദിത കമ്പനത്തിൽ കമ്പിതവസ്തു കമ്പനവസ്തുവിന്റെ ആവൃത്തിയിൽ കമ്പനം ചെയ്യുമ്പോൾ, അനുനാദം സൃഷ്ടിക്കപ്പെടുന്നു. തദവസരത്തിൽ ഏറ്റവും കൂടുതൽ ഊർജ്ജം ഉപയോഗിക്കപ്പെടുന്നതുകൊണ്ട് കമ്പനത്തിന്റെ തീവ്രത അത്യുച്ചമായിരിക്കും.
യാന്ത്രിക അനുനാദം
തുല്യദൈർഘ്യമുള്ള രണ്ടു സരളപെൻഡുലങ്ങൾ ഒരേ തിരശ്ചീനതലത്തിൽ (horizontal plane) നിന്ന് ഇളകുന്നവിധത്തിൽ ഘടിപ്പിക്കുക. അതിൽ ഒരു പെൻഡുലം മാത്രം മന്ദമായി ചലിപ്പിക്കുക; മറ്റേത് സ്ഥിരനിലയിൽതന്നെ നിർത്തുക. അല്പസമയം കഴിയുമ്പോൾ രണ്ടാമത്തെ പെൻഡുലവും ചലിക്കുന്നതു കാണാം. സമയം കഴിയുന്തോറും ആദ്യത്തെ പെൻഡുലത്തിന്റെ ചലനവേഗം കുറഞ്ഞ് അതു സ്ഥിരനിലയോടടുക്കുകയും രണ്ടാമത്തേതിന്റെ ചലനവേഗം കൂടുകയും ചെയ്യും. ഒരു ഘട്ടത്തിൽ ആദ്യത്തെ പെൻഡുലം സ്ഥിരനിലയിലാകുകയും രണ്ടാമത്തേത് ഏറ്റവും കൂടുതൽ ആയാമത്തോടെ (amplitude) ചലിപ്പിക്കുകയും ചെയ്യുന്നു. ഒരു പെൻഡുലത്തിന്റെ ചലനം മറ്റേതിൽ പ്രണോദിത കമ്പനവും തദ്വാരാ അനുനാദവും സൃഷ്ടിക്കുതാണിവിടെ കാണുന്നത്. അടുത്ത നിമിഷത്തിലാകട്ടെ, രണ്ടാമത്തെ പെൻഡുലത്തിന്റെ വേഗം കുറയാൻ തുടങ്ങും; ആദ്യത്തേത് ചലനം ആരംഭിക്കുകയും ചെയ്യും. ഈ സ്ഥിതിവിശേഷം തുടർന്നു പോകുന്നു. ഇത്തരത്തിലുള്ള അനുനാദത്തെ യാന്ത്രിക അനുനാദം (Mechanical resonance) എന്നു വിളിക്കുന്നു.
ധ്വാനിക അനുനാദം
മുകളറ്റം തുറന്ന ഒരു നാളികയിൽ ജലം നിറയ്ക്കുക. ജലവിതാനം ഇഷ്ടാനുസരണം ക്രമപ്പെടുത്തുവാനുള്ള സജ്ജീകരണം ഇതിൽ ഉണ്ടായിരിക്കണം. അതിനുശേഷം കമ്പനം ചെയ്യിച്ച ഒരു സ്വരിത്രത്തെ നാളികയ്ക്കുമുകളിൽ അഗ്രഭാഗത്തോടടുത്തുവച്ച്, ജലവിധാനം ക്രമപ്പെടുത്തി, ജലനിരപ്പിനുമുകളിൽ നാളികയിലുള്ള വായുസ്തംഭത്തിന്റെ അളവ് വ്യത്യാസപ്പെടുത്തുക. ഒരു ഘട്ടത്തിൽ വായുസ്തംഭം സ്വരിത്രത്തിന്റെ കമ്പനത്തിനോടൊത്ത് അനുനാദം സൃഷ്ടിക്കുകയും ഏറ്റവും കൂടുതൽ ശബ്ദം ഉളവാക്കുകയും ചെയ്യുന്നു. ഒരേ ആവൃത്തിയുള്ള രണ്ടു സ്വരിത്രങ്ങൾകൊണ്ടും അനുനാദം പ്രദർശിപ്പിക്കാം. ഇങ്ങനെയുള്ള അനുനാദത്തെ ധ്വാനിക അനുനാദം (Acoustical resonance) എന്നു വിളിക്കുന്നു.
സംഗീത ധ്വാനികം
ഒരു നിശ്ചിത സ്വരത്തിന്റെ ആവർത്തിക്കനുസരിച്ച് അനുനാദം പുറപ്പെടുവിക്കുന്ന കമ്പനം, സംഗീതോപകരണങ്ങളിൽ ഉണ്ടാക്കാവുന്നതാണ്. ഇവയാണ് സംഗീത ധ്വാനികം (Musical acoustics).
പ്രത്യേകതകൾ
ഈ അംശങ്ങളുടെ കമ്പനാവൃത്തി (frequency of vibration) വളരെ കൂടുതലായിരിക്കും. അങ്ങനെ ഭാഗികമായ ഈ ചലനങ്ങൾ അതിസൂക്ഷ്മങ്ങളായ അനേകം മേൽസ്വരങ്ങൾ പുറപ്പെടുവിക്കുന്നു. ഈ മേൽസ്വരങ്ങൾ സ്ഥായിസ്വരത്തിന്റെ അനുവാദിസ്വരങ്ങളായിരിക്കും. തന്ത്രിവാദ്യങ്ങളുടെ തന്ത്രിയിലും സുഷിരവാദ്യങ്ങളുടെ നാളിയിലും ഈ പ്രക്രിയ നടക്കുന്നുണ്ട്. സംഗീതവാദ്യങ്ങളുടെ ഘടന ഈ അനുനാദങ്ങളെ പോഷിപ്പിക്കാൻ ഉതകുന്നതരത്തിൽകൂടി സംവിധാനം ചെയ്തിരിക്കുന്നു. ഈ അനുരണനാത്മകധ്വനികൾ സ്ഥായിസ്വരത്തോടൊത്തു ഹൃദയഹാരിയായ നാദധാരയുതിർക്കുന്നു. പാശ്ചാത്യ സംഗീതശാസ്ത്രത്തിൽ 'Overtones','Upper partials' തുടങ്ങിയ സംജ്ഞകൾകൊണ്ട് വിവക്ഷിക്കപ്പെടുന്ന അനുനാദത്തെപ്പറ്റി പല വിശ്രുത ഭൌതികശാസ്ത്രജ്ഞന്മാരും സമഗ്രമായ പഠനം നടത്തിയിട്ടുണ്ട്. നോ: അനുസ്വരം, അനുവാദിസ്വരം
വർഗ്ഗം:ഭൗതികശാസ്ത്രം
ഇരുമ്പ്
മനുഷ്യൻ ഏറ്റവും കൂടുതൽ ഉപയോഗിക്കുന്ന ലോഹമാണ് ഇരുമ്പ്. പ്രപഞ്ചത്തിൽ ഏറ്റവുമധികമുള്ള ആറാമത്തെ മൂലകവുമാണിത്. നക്ഷത്രങ്ങളിലെ സ്വാഭാവിക അണുസംയോജനം മൂലമുണ്ടാകുന്ന ഏറ്റവും ഭാരമേറിയ മൂലകങ്ങളാണ് ഇരുമ്പും നിക്കലും. സൂപ്പർനോവ വിസ്ഫോടനം പോലെയുള്ള പ്രവർത്തനങ്ങൾ മൂലമാണ്, ഇവയേക്കാൾ ഭാരമുള്ള മൂലകങ്ങൾ ഉണ്ടാകുന്നത്. അതുകൊണ്ട് ഇരുമ്പും നിക്കലും ഭൂമി പോലുള്ള ഗ്രഹങ്ങളുടെ ഉൾക്കാമ്പിലും ചില ഉൽക്കകളിലും  ക്ഷുദ്രഗ്രഹങ്ങളിലും ഏറ്റവും അധികമുള്ള ഘടകങ്ങളാണ്.
ഗുണങ്ങൾ
ഇതിന്റെ പ്രതീകം Fe എന്നും, അണുസംഖ്യ 26-ഉം ആണ്. ആവർത്തനപ്പട്ടികയിലെ എട്ടാം ഗ്രൂപ്പിൽ നാലാമത്തെ വരിയിലാണ് ഇരുമ്പിന്റെ സ്ഥാനം. ഇരുമ്പ് സ്വതന്ത്രമായി പ്രകൃതിയിൽ കാണപ്പെടുന്നില്ല. അതിന്റെ അയിരിൽ നിന്ന് നിരോക്സീകരണം വഴി വേർതിരിച്ചെടുക്കണം. ഇരുമ്പ്, ഫെറസ് അയോണിന്റെ(Fe2+) രൂപത്തിൽ എല്ലാ ജീവികളിലും കാണപ്പെടുന്നു.
ചരിത്രം
ഇതിന്റെ ലാറ്റിൻ പേരായ ഫെറം(Ferrum) എന്ന പദത്തിൽ നിന്നാണ് Fe എന്ന പ്രതീകം ഉണ്ടായത്. ഉൽക്കകളിൽ നിന്നുമാണ് മനുഷ്യൻ ആദ്യമായി ഇരുമ്പ് കണ്ടെത്തിയതെന്ന് കരുതപ്പെടുന്നു. ബി.സി.ഇ. രണ്ടാം സഹസ്രാബ്ദത്തിൽ അനറ്റോളിയയിലോ കോക്കസസ്സിലോ ആണ് ബ്ലൂമറി പോലെയുള്ള ഫർണസുകളിൽ‍ ഇരുമ്പിനെ വേർതിരിക്കൽ ആരംഭിച്ചത്. ബി.സി.ഇ. 550-ൽ ചൈനയിലാണ് കാസ്റ്റ് അയേൺ ആദ്യമായി ഉണ്ടാക്കിയത്. മധ്യകാല യുറോപ്പിൽ കാസ്റ്റ് അയേണിൽ നിന്ന് പച്ചിരുമ്പ് നിർമ്മിച്ചതായി തെളിവുകൾ കിട്ടിയിട്ടുണ്ട്. ചാർക്കോൾ ആണ് ഇത്തരം കാര്യങ്ങൾക്ക് ഇന്ധനമായി ഉപയോഗിച്ചിരുന്നത്.
thumb|125px|ഹെമറ്റൈറ്റ്
ലഭ്യത
ഭൂമിയിൽ ഏറ്റവും കൂടുതലായി കാണപ്പെടുന്ന ലോഹമാണ് ഇരുമ്പ്. ഭൂവൽക്കത്തിന്റെ 5% ഭാഗം ഇരുമ്പാണ്. ഭൂവൽക്കത്തിലെ ലോഹങ്ങളിൽ അലൂമിനിയം കഴിഞ്ഞാൽ രണ്ടാം സ്ഥാനമാണ് ഇതിനുള്ളത്. ഭൂവൽക്കത്തിൽ ഏറ്റവും കൂടുതലായുള്ള നാലാമത്തെ മൂലകവുമാണിത്. എങ്കിലും ഭൂമിയുടെ ആകെ ഭാരത്തിൽ ഒന്നാം സ്ഥാനത്താണ് ഇരുമ്പ്. ഭൂമിയുടെ ആകെ ഭാരത്തിന്റെ 35% ഇരുമ്പാണ്. ഇരുമ്പിന്റെ അളവ് ഭൂമിയുടെ പുറം പാളികളിൽ താരതമ്യേന കുറവാണെങ്കിലും ഉള്ളിലേക്ക് ചെല്ലുന്തോറും കൂടിക്കൂടിവരുന്നു. ഭൂമിയുടെ ഉൾക്കാമ്പിൽ ഇതിന്റെ അനുപാതം ഏറ്റവുമധികമാണ്. ഭൂമിയിലെ ഇരുമ്പ് കൂടുതലായും പലതരം ഓക്സൈഡുകളുടെ രൂപത്തിലാണ് കാണപ്പെടുന്നത്. ഹേമറ്റൈറ്റ്, മാഗ്നറ്റൈറ്റ്, ടാകൊനൈറ്റ് എന്നിവ അത്തരത്തിലുള്ള ഓക്സൈഡ് ധാതുക്കളാണ്. ഭൂമിയുടെ ഉൾക്കാമ്പ് ഇരുമ്പും നിക്കലും ചേർന്ന സങ്കരമാണെന്നു കരുതുന്നു. ഉപരിതലത്തിലെ മണ്ണിലെ ഇരുമ്പിന്റെ സാന്നിധ്യമാണ് ചൊവ്വയുടെ ചുവപ്പു നിറത്തിനു കാരണമെന്നു കരുതപ്പെടുന്നു.
ഉപയോഗങ്ങൾ
ഏറ്റവും കൂടുതലായി ഉപയോഗിക്കുന്ന ലോഹമാണ് ഇരുമ്പ്. ലോകത്താകമാനം ഉൽപ്പാദിപ്പിക്കുന്ന ലോഹങ്ങളിൽ 95% ഇരുമ്പാണ്. ഇതിന്റെ വിലക്കുറവ്, കരുത്ത് എന്നീ ഗുണങ്ങൾ മൂലം വാഹനങ്ങൾ, കപ്പലുകൾ, കെട്ടിടങ്ങൾ എന്നിവയുടെ നിർമ്മാണരംഗത്ത് ഒഴിച്ചുകൂടാനാകാത്ത ഒന്നായി ഇതിനെ മാറ്റുന്നു. ഉരുക്ക് നിർമ്മാണത്തിനാണ് ഇരുമ്പ് പ്രധാനമായും ഉപയോഗിക്കുന്നത്. ഇരുമ്പിൽ മറ്റു ചില ലോഹങ്ങളും, കാർബൺ പോലുള്ള അലോഹങ്ങളും ചേർത്ത സങ്കരം അഥവാ ഖരലായനിയാണ് ഉരുക്ക്. ഈ ഘടകങ്ങളുടെ ഏറ്റക്കുറച്ചിലുകൾക്കനുസരിച്ച് പലതരത്തിലുള്ള ഉരുക്ക് ലഭ്യമാണ്.
നല്ല രീതിയിൽ സംരക്ഷിച്ചില്ലെങ്കിൽ, ഇരുമ്പും അതിന്റെ പല സങ്കരങ്ങളും തുരുമ്പെടുക്കലിന് വിധേയമാണെന്നതാണ് ഇതിന്റെ ഏറ്റവും വലിയ കുറവ്. ചായം പൂശിയോ, മറ്റു ലോഹങ്ങളായ നാകം, വെളുത്തീയം മുതലായവ പൂശിയാണ് ഇരുമ്പിനെ ഇതിൽ നിന്നും സംരക്ഷിക്കുന്നത്.
നിർമ്മാണം
ഹേമറ്റൈറ്റ്(Fe2O3), മാഗ്നറ്റൈറ്റ്(Fe3O4) എന്നീ അയിരുകളിൽ നിന്നാണ് ഇരുമ്പ് വ്യാവസായികമായി നിർമ്മിക്കുന്നത്. കാർബൺ ഉപയോഗിച്ചുള്ള നിരോക്സീകരണം (carbothermic reaction)മുഖേനെ, ബ്ലാസ്റ്റ് ഫർണസ് എന്ന ചൂളയിൽ ഏകദേശം 2000° സെ. താപനിലയിലാണ് ഇത് ചെയ്യുന്നത്. ഫർണസിന്റെ അടിയിൽ നിന്നും ശക്തിയായി വായു പ്രവഹിപ്പിക്കുന്നതിനാലാണ് ഈ ചൂളക്ക് പ്രസ്തുത പേര് വന്നത്. ഇരുമ്പിന്റെ അയിര്, കാർബൺ എന്നിവ കൂടാതെ ചുണ്ണാമ്പുകല്ലും ഇതിനായി ഉപയോഗിക്കുന്നു.
എപ്പിസ്ക്ലീറ
സ്ക്ലീറയുടെ (കണ്ണിന്റെ വെളുപ്പ്) പുറം പാളിയാണ് എപ്പിസ്ക്ലീറ. അയഞ്ഞ നാരുകളുള്ള ഇലാസ്റ്റിക് ടിഷ്യു ചേർന്ന എപ്പിസ്ലീറ കണ്ണിലെ ടെനൺസ് കാപ്സ്യൂളിലേക്ക് ബന്ധിച്ചിരിക്കുന്നു.
ബൾബാർ കൺജക്റ്റിവയ്ക്കും സൂപ്പർഫിഷ്യൽ എപിസ്ലീറൽ വെസ്സെൽസ്, ഡീപ് എപിസ്ലീറൽ വെസ്സെൽസ് എന്നീ രണ്ട് പാളികൾ അടങ്ങിയ സ്സ്ക്ലീറയ്ക്കും ഇടയിൽ ഒരു വാസ്കുലർ പ്ലെക്സസ് കാണപ്പെടുന്നു.
ക്ലിനിക്കൽ പ്രാധാന്യം
എപ്പിസ്ക്ലീറൈറ്റിസ് എപ്പിസ്ക്ലീറയെയും ടെനൺസ് ക്യാപ്സ്യൂളിനെയും ബാധിക്കുന്ന അസുഖമാണ്.
പരാമർശങ്ങൾ
വർഗ്ഗം:കണ്ണ്
വധശിക്ഷ കാനഡയിൽ
തൂക്കുകയറാണ് കാനഡയിൽ എല്ലാത്തരം കൊലപാതകങ്ങൾക്കും നൽകിവന്നിരുന്ന വധശിക്ഷയ്ക്കായി 1961 വരെ ഉപയോഗിച്ചിരുന്നത്. അതിനുശേഷം കൊലപാതകങ്ങളെ വധശിക്ഷ അർഹിക്കുന്നവയും അല്ലാത്തവയും എന്ന് രണ്ട് വിഭാഗങ്ങളായി തിരിച്ചു. 1998-ൽ വധശിക്ഷ പൂർൺമായും ഇല്ലാതാക്കപ്പെട്ടു.
മരണശിക്ഷ നിർത്തലാക്കൽ
കാനഡയിൽ അവസാനമായിൽ മരണശിക്ഷ നടപ്പിലാക്കിയത് 1962 ഡിസംബർ 11-നാണ്.
അവലംബം
കാനഡ കാനഡ
ബി. രാമകൃഷ്ണറാവു
കേരളത്തിന്റെ ആദ്യ ഗവർണ്ണറും ഉത്തർപ്രദേശിന്റെ നാലാമത്തെ ഗവർണ്ണറുമായിരുന്നു '''ബി. രാമകൃഷ്ണറാവു എന്ന ബർഗുല രാമകൃഷ്ണറാവു''' (13 മാർച്ച് 1899 - 15 സെപ്റ്റംബർ 1967). ഹൈദരബാദ് സംസ്ഥനത്തിലെ ആദ്യത്തെ തിരഞ്ഞെടുക്കപ്പെട്ട മുഖ്യമന്ത്രിയും ബി. രാമകൃഷ്ണറാവു ആയിരുന്നു.
അവലംബം
വർഗ്ഗം:കേരളത്തിന്റെ ഗവർണ്ണർമാർ വർഗ്ഗം:ഉത്തർപ്രദേശിന്റെ ഗവർണ്ണർമാർ വർഗ്ഗം:തെലങ്കാനയിൽ ജനിച്ചവർ വർഗ്ഗം:1967-ൽ മരിച്ചവർ വർഗ്ഗം:1899-ൽ ജനിച്ചവർ വർഗ്ഗം:ഹൈദരാബാദ് (നാട്ടുരാജ്യം) വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
ചെമ്മലമറ്റം
കോട്ടയം ജില്ലയിലെ മീനച്ചിൽ താലൂക്കിലെ തിടനാട് ഗ്രാമപഞ്ചായത്തിലെ ഒരു ഗ്രാമമാണ് ചെമ്മലമറ്റം. എൽ.എഫ്.എച്ച്.എസ് ചെമ്മലമറ്റം എന്ന ഹൈസ്കൂൾ ഇവിടെയണ് സ്ഥിതിചെയ്യുന്നത്. സ്കൂളിനോട് ചേർന്ന് പന്ത്രണ്ട് ശ്ലീഹമാരുടെ ഒരു ദേവാലയമുണ്ട്.
ഐതിഹ്യം
ചെമ്മലമറ്റം എന്ന നാമത്തിന്റെ നിദാനം ഈ സ്ഥലത്തിന്റെ മണ്ണിന്റെ നിറം ചുവപ്പായതുകൊണ്ടാണെന്നു പറയപ്പെടുന്നു.
വർഗ്ഗം:കോട്ടയം ജില്ലയിലെ ഗ്രാമങ്ങൾ
അലാഫി
പസഫിക് സമുദ്രത്തിലെ ഒരു രാജ്യമായ നിയുവെയുടെ തലസ്ഥാനമാണ് അലാഫി. നിയുവെ ദ്വീപിന്റെ പടിഞ്ഞാറൻ തീരത്തുള്ള അലാഫി ഉൾക്കടലിന്റെ മദ്ധ്യഭാഗത്തായാണ് ഈ പട്ടണം സ്ഥിതി ചെയ്യുന്നത്. 2001 കനേഷുമാരി പ്രകാരം 614 ആണ് ഇവിടുത്തെ ജനസംഖ്യ. രണ്ട് ഗ്രാമങ്ങളായി ഇതിനെ വേർതിരിച്ചിരിക്കുന്നു. വടക്കൻ അലാഫി (ജനസംഖ്യ 256) എന്നും തെക്കൻ അലാഫി (ജനസംഖ്യ 358) എന്നും. തെക്കൻ അലാഫിയിലാണ് സർക്കാരിന്റെ പ്രധാന കാര്യാലയങ്ങൾ സ്ഥിതി ചെയ്യുന്നത്.
അവലംബം
വർഗ്ഗം:ഓഷ്യാനിയയിലെ തലസ്ഥാനങ്ങൾ വർഗ്ഗം:നിയുവെയിലെ ഗ്രാമങ്ങൾ
സോഫ്റ്റ്‌വെയർ എഞ്ചിനീയറിങ്
ക്രമാനുഗതമായി അടുക്കും ചിട്ടയോടും സോഫ്റ്റ്‌വെയർ നിർമ്മിക്കുന്ന പ്രക്രിയ ആണ് സോഫ്റ്റ്‌വെയർ എഞ്ചിനീയറിങ്ങ്‌. കേവലം നിർമ്മാണത്തിലുപരിയായി അതിന്റെ പ്രവർത്തനവും ക്ഷമതയും വിലയിരുത്തുകയും, ആ സോഫ്റ്റ്‌വെയർ ടെസ്റ്റു ചെയ്യുകയും പിന്നീട് അതിന്റെ മെയിന്റനൻസും ആയിട്ടു നീളുന്ന ഒരു പ്രക്രിയ കൂടി ആണ് സോഫ്റ്റ്‌വെയർ എഞ്ചിനീയറിങ്ങ്‌. സോഫ്റ്റ്‌വെയറിന്റെ വികസനത്തിനായുള്ള എഞ്ചിനീയറിംഗ് സമീപനങ്ങളുടെ ചിട്ടയായ പ്രയോഗമാണ്.
കമ്പ്യൂട്ടർ സോഫ്റ്റ്‌വെയർ രൂപകൽപ്പന ചെയ്യുന്നതിനും വികസിപ്പിക്കുന്നതിനും പരിപാലിക്കുന്നതിനും പരിശോധിക്കുന്നതിനും വിലയിരുത്തുന്നതിനും സോഫ്റ്റ്‌വെയർ എഞ്ചിനീയറിംഗിന്റെ തത്വങ്ങൾ പ്രയോഗിക്കുന്ന ഒരു വ്യക്തിയാണ് സോഫ്റ്റ്‌വെയർ എഞ്ചിനീയർ. പ്രോഗ്രാമർ എന്ന പദം ചിലപ്പോൾ ഒരു പര്യായമായി ഉപയോഗിക്കാറുണ്ട്, എന്നാൽ എഞ്ചിനീയറിംഗ് വിദ്യാഭ്യാസത്തിന്റെയോ കഴിവുകളുടെയോ അർത്ഥങ്ങൾ ഇതിന് ഇല്ലായിരിക്കാം.
സോഫ്റ്റ്‌വെയർ ലൈഫ് സൈക്കിൾ പ്രക്രിയയുടെ തന്നെ നിർവചനം, നടപ്പാക്കൽ, വിലയിരുത്തൽ, അളവ്, മാനേജ്മെന്റ്, മാറ്റം, മെച്ചപ്പെടുത്തൽ എന്നിവ ഉൾപ്പെടുന്ന സോഫ്റ്റ്‌വെയർ വികസന പ്രക്രിയകളിൽ എഞ്ചിനീയറിംഗ് ടെക്നിക്കുകൾ ഉപയോഗിക്കുന്നു. ഇത് സോഫ്‌റ്റ്‌വെയർ കോൺഫിഗറേഷൻ മാനേജ്‌മെന്റ് വളരെയധികം ഉപയോഗിക്കുന്നു, ഇത് കോൺഫിഗറേഷനിലെ മാറ്റങ്ങൾ സിസ്റ്റമാറ്റിക്കായി നിയന്ത്രിക്കുകയും സിസ്റ്റം ലൈഫ് സൈക്കിളിലുടനീളം കോൺഫിഗറേഷന്റെയും കോഡിന്റെയും ആർജ്ജവം കണ്ടെത്തുകയും നിലനിർത്തുകയും ചെയ്യുന്നു. സോഫ്റ്റ്വെയർ പതിപ്പുകൾ ആധുനികമായ പ്രോസ്സസുകൾ ഉപയോഗിക്കുന്നു.
പദോല്പത്തി
സോഫ്റ്റ്‌വേർ എഞ്ചിനീയറിങ്ങ് (software engineering) എന്ന പദം ആദ്യമായി അവതരിപ്പിക്കപ്പെട്ടത് 1968 ലെ നാറ്റോ (NATO) സോഫ്റ്റ്‍വെയർ എഞ്ചിനീയറിങ്ങ് കോൺഫറൻസിലാണ്. ഇത് അന്നത്തെ സോഫ്റ്റ്‍വെയർ പ്രതിസന്ധിയെ സൂചിപ്പിക്കുന്നതിനായിട്ടായിരുന്നു ഉപയോഗിച്ചത്. അതിനു ശേഷം ഈ പദം ഒരു പ്രൊഫഷൻ ആയും ഒരു പഠനമേഖലയുമായി മാറുകയായിരുന്നു. എഞ്ചിനീയറിങ്ങിന്റെ മറ്റു ശാഖകളെ അപേക്ഷിച്ച് ഈ ശാഖ ഇപ്പോഴും ഏറെ മുന്നോട്ട് പോകാനുണ്ട്. കൂടാതെ എന്താണ് സോഫ്റ്റ്‍വെയർ എഞ്ചിനീയറിങ്ങിന്റെ നിർവചനം എന്നതിന്റെ കാര്യത്തിൽ ഇന്നും തർക്കങ്ങൾ നില നിൽക്കുന്നു. പക്ഷേ, സോഫ്റ്റ്‍വെയർ ഡെവലപ്‌മെന്റിലുണ്ടായ പുരോഗതികൾ ഈ ശാഖയെ വളരെയധികം പരിപോഷിപ്പിച്ചിട്ടുണ്ട്. പുതിയ കമ്പ്യൂട്ടർ യുഗത്തിൽ ഈ എഞ്ചിനീയറിംങ് ശാഖയിൽ ധാരാളം ജോലി സാധ്യതകൾ ഉണ്ട്.
ചരിത്രം
1960-കളിൽ തുടങ്ങി, സോഫ്‌റ്റ്‌വെയർ എഞ്ചിനീയറിംഗ് പ്രത്യേക ശാഖയായി പ്രവർത്തിക്കുന്നു. കൂടാതെ, സോഫ്റ്റ്‌വെയർ എഞ്ചിനീയറിംഗിന്റെ വികസനം ഒരു പോരാട്ടമാണ്. സോഫ്‌റ്റ്‌വെയർ എഞ്ചിനീയർമാർക്ക് നിരവധി പ്രശ്‌നങ്ങളുണ്ടാക്കിയ ഹാർഡ്‌വെയറുമായി പൊരുത്തപ്പെടുക എന്നത് വലിയ ബുദ്ധിമുട്ടായിരുന്നു. പ്രശ്‌നങ്ങളിൽ പെട്ടതും, ബഡ്ജറ്റിന് മുകളിലുള്ളതുമായ, സമയപരിധി കഴിഞ്ഞ, വിപുലമായ ഡീ-ബഗ്ഗിംഗും മെയിന്റനൻസും ആവശ്യമായ സോഫ്‌റ്റ്‌വെയർ ഉൾപ്പെടുന്നു, കൂടാതെ ഉപഭോക്താക്കളുടെ ആവശ്യങ്ങൾ വിജയകരമായി നിറവേറ്റാത്തതോ ഒരിക്കലും പൂർത്തിയാകാത്തതോ ആണ്. 1968-ൽ നാറ്റോ ആദ്യത്തെ സോഫ്‌റ്റ്‌വെയർ എഞ്ചിനീയറിംഗ് കോൺഫറൻസ് നടത്തി, അവിടെ സോഫ്‌റ്റ്‌വെയറുമായി ബന്ധപ്പെട്ട പ്രശ്‌നങ്ങൾ പരിഹരിക്കപ്പെട്ടു: സോഫ്‌റ്റ്‌വെയർ വികസിപ്പിക്കുന്നതിനുള്ള മാർഗ്ഗനിർദ്ദേശങ്ങളും മികച്ച രീതികളും നടപ്പിലാക്കി.
"സോഫ്റ്റ്‌വെയർ എഞ്ചിനീയറിംഗ്" എന്ന പദത്തിന്റെ ഉത്ഭവം വിവിധ സ്രോതസ്സുകളിൽ നിന്നാണ്. 1965 ജൂണിലെ കമ്പ്യൂട്ടറുകളുടെയും ഓട്ടോമേഷന്റെയും ലക്കത്തിൽ കമ്പനികൾ വാഗ്ദാനം ചെയ്യുന്ന സേവനങ്ങളുടെ പട്ടികയിൽ "സോഫ്റ്റ്‌വെയർ എഞ്ചിനീയറിംഗ്" എന്ന പദം പ്രത്യക്ഷപ്പെട്ടു, കൂടാതെ 1966 ആഗസ്ത് ലക്കത്തിൽ കമ്മ്യൂണിക്കേഷൻസ് ഓഫ് എസിഎം (വാല്യം 9, നമ്പർ 8) “എസിഎം(ACM)പ്രസിഡന്റ് ആന്റണി എ. ഓട്ടിങ്ങറിന്റെ എസിഎം അംഗത്വത്തിനുള്ള കത്ത്, 1968-ൽ പ്രൊഫസർ ഫ്രെഡറിക് എൽ. ബോവർ നടത്തിയ ഒരു നാറ്റോ കോൺഫറൻസിന്റെ തലക്കെട്ടുമായി ഇത് ബന്ധപ്പെട്ടിരിക്കുന്നു, ഇത് സോഫ്റ്റ്‌വെയർ എഞ്ചിനീയറിംഗിനെക്കുറിച്ചുള്ള ആദ്യ കോൺഫറൻസാണ്.
അവലംബം
വർഗ്ഗം:സോഫ്റ്റ്‌വെയർ വർഗ്ഗം:എഞ്ചിനീയറിങ് ശാഖകൾ വർഗ്ഗം:സോഫ്റ്റ്‌വെയർ എഞ്ചിനീയറിങ്
ആർതർ ജെഫ്റി ഡെം‌പ്‌സ്റ്റെർ
ആർതർ ജെഫ്റി ഡെം‌പ്‌സ്റ്റെർ യു.എസ്. ഭൗതികശാസ്ത്രജ്ഞനായിരുന്നു. യുറേനിയം-235 എന്ന മൂലകം കണ്ടുപിടിച്ചതും മാസ്സ് സ്പെക്ട്രോമീറ്റർ എന്ന ഉപകരണം ആദ്യമായി നിർമിച്ചതും ഇദ്ദേഹമാണ്. ഡെം‌പ്‌സ്റ്റെർ 1886 ഓഗസ്റ്റ് 14-ന് ടൊറന്റോയിൽ ജനിച്ചു. ഷിക്കാഗോ സർവ്വകലാശാലയിൽനിന്ന് 1916-ൽ ഡോക്ടറേറ്റ് നേടി. തുടർന്ന് അവിടെത്തന്നെ അധ്യാപകനായി സേവനമനുഷ്ഠിച്ചു.
മാസ്സ് സ്പെക്ട്രോമീറ്റർ
ഡെംപ്‌സ്റ്റെർ വികസിപ്പിച്ചെടുത്ത മാസ്സ് സ്പെക്ട്രോമീറ്റർ ഉപയോഗിച്ച് ഒരു സാമ്പിൾ പദാർഥത്തിൽ അടങ്ങിയിട്ടുള്ള വ്യത്യസ്ത അണുകേന്ദ്രങ്ങളുടെ (atomic nuclei) അളവുകൾ തിട്ടപ്പെടുത്താൻ കഴിയുന്നു. വസ്തുക്കളുടെ രാസഘടന അപഗ്രഥിക്കുന്നതിനും ഒരു മൂലകത്തിന്റെ വ്യത്യസ്ത സമസ്ഥാനികങ്ങളുടെ (isotopes) താരതമ്യ അളവു നിർണയിക്കുന്നതിനും മാസ്സ് സ്പെക്ട്രോമീറ്റർ ഉപയോഗപ്പെടുത്തുന്നുണ്ട്. യുറേനിയം മൂലകത്തിൽ, U-238 നോടൊപ്പം ആയിരത്തിന് ഏഴ് എന്ന തോതിൽ U-235 എന്ന സമസ്ഥാനികം കൂടി അടങ്ങിയിരിക്കുന്നതായി 1935-ൽ ഡെംപ്‌സ്റ്റെർ കണ്ടെത്തി. U-235 ഉപയോഗപ്പെടുത്തി ശൃംഖലാ പ്രതിപ്രവർത്തനം (chain reaction) നിലനിറുത്തിക്കൊണ്ട് അറ്റോമിക ഫിഷൻ പ്രക്രിയയിലൂടെ വളരെ ഉയർന്ന അളവിൽ ഊർജം പുറപ്പെടുവിക്കാൻ കഴിയുമെന്ന് നീൽസ് ബോർ എന്ന ശാസ്ത്രജ്ഞൻ പ്രവചിച്ചു. ഇതോടെ അണുബോംബിന്റെ നിർമിതിക്ക് U-235 ഉപയോഗിക്കപ്പെട്ടു.
പുറത്തേക്കുള്ള കണ്ണികൾ
വർഗ്ഗം:1886-ൽ ജനിച്ചവർ വർഗ്ഗം: 1950-ൽ മരിച്ചവർ വർഗ്ഗം:ഓഗസ്റ്റ് 14-ന് ജനിച്ചവർ വർഗ്ഗം:മാർച്ച് 11-ന് മരിച്ചവർ
വർഗ്ഗം:അമേരിക്കൻ ഭൗതികശാസ്ത്രജ്ഞർ
അൽഫോൻസ് മരിയ ലിഗോരി
ഒരു കത്തോലിക്കാ പുരോഹിതനും ദൈവശാസ്‌ത്രപണ്‌ഡിതനും തത്ത്വചിന്തകനുമായിരുന്നു അൽഫോൻസ് മരിയ ലിഗോരി (സെപ്റ്റംബർ 27, 1696 – ഓഗസ്റ്റ് 1, 1787) 1839-ൽ കത്തോലിക്കാ സഭ ഇദ്ദേഹത്തെ വിശുദ്ധനായി പ്രഖ്യാപിച്ചു.
ജീവിതരേഖ
ഇറ്റലിയിലെ കുലീനവും ധനികവുമായ ഒരു പ്രഭുകുടുംബത്തിൽ 1696 സെപ്റ്റംബർ 27-നു ജനിച്ചു. പഠനത്തിൽ സമർഥനായിരുന്ന അൽഫോൻസ് പതിനാറാം വയസിൽ നേപ്പിൾസ് സർവകലാശാലയിൽ നിന്നു നിയമത്തിൽ ബിരുദമെടുത്തു. 21-ആം വയസ്സിൽ കോടതിയിൽ പരിശീലനം ആരംഭിച്ചു. കേസിനെക്കുറിച്ച് പൂർണ്ണമായി പഠിച്ച ശേഷമാണ് അദ്ദേഹം കോടതിയിൽ എത്തിയിരുന്നത്. വാക്ചാതുര്യവും കഴിവും മൂലം എല്ലാ കേസുകളിലും അദ്ദേഹം വിജയിച്ചിരുന്നു. തന്റെ കഴിവിൽ ഉണ്ടായ അമിത ആത്മവിശ്വാസത്താൽ ഒരിക്കൽ അദ്ദേഹം ഒരു കേസിന്റെ സുപ്രധാനമായ ഒരു രേഖ പഠിക്കാതെ കോടതിയിലെത്തി. എതിർഭാഗം വക്കീൽ ആ രേഖ മനസ്സിലാക്കിയിരുന്നു. തൽഫലമായി അൽഫോൻസ് ആദ്യമായി കേസിൽ പരാജിതനായി. ഈ പരാജത്താൽ അൽഫോൻസ് പൗരോഹിത്യം സ്വീകരിക്കാൻ തീരുമാനിച്ചു. 29-ആം വയസ്സിൽ അദ്ദേഹം പുരോഹിതനായി.
അൽഫോൻസിന്റെ പിതാവിനു മകന്റെ ഈ തീരുമാനത്തോട് എതിർപ്പായിരുന്നു. കർശന ചിട്ടകളും ഉപവാസവും അനുഷ്ഠിച്ചിരുന്ന അദ്ദേഹം തന്റെ സുവിശേഷ പ്രസംഗങ്ങളിലൂടെ അനവധി ജനങ്ങളെ യേശുവിലേക്ക് അടുപ്പിച്ചു. അദ്ദേഹത്തിന്റെ പ്രസംഗം കേൾക്കാൻ ജനങ്ങൾ തടിച്ചുകൂടി. നിരവധി സസ്യാസസഭകളും അൽഫോൻസ് ആരംഭിച്ചു. 1732-ലാണ് അദ്ദേഹം രക്ഷകന്റെ സഭ സ്ഥാപിച്ചത്. 1762-ൽ അൽഫോൻസിനു മെത്രാൻപദവി ലഭിച്ചു. 111 ഗ്രന്ഥങ്ങൾ അദ്ദേഹം രചിച്ചു. പരിശുദ്ധ കന്യാമറിയത്തിന്റെ മഹത്ത്വങ്ങൾ, വിശുദ്ധ കുർബാനയുടെ സന്ദർശനങ്ങൾ തുടങ്ങിയ ഗ്രന്ഥങ്ങൾ വളരെ പ്രസിദ്ധമായിരുന്നു. അദ്ദേഹം ജീവിച്ചിരുന്ന കാലത്തുതന്നെ വിശുദ്ധ കുർബാനയുടെ സന്ദർശനങ്ങൾ എന്ന ഗ്രന്ഥത്തിന്റെ 41 പതിപ്പുകൾ പുറത്തിറക്കി. 1787 ഓഗസ്റ്റ് 01-ന് അൽഫോൻസ് അന്തരിച്ചു. 1839-ന് മേയ് 26-ന് ഗ്രിഗറി പതിനാറാമൻ മാർപാപ്പ അദ്ദേഹത്തെ വിശുദ്ധനായി പ്രഖ്യാപിച്ചു. ഓഗസ്റ്റ് 1-നു സഭ ഇദ്ദേഹത്തിന്റെ തിരുനാൾ ആചരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1696-ൽ ജനിച്ചവർ വർഗ്ഗം: 1787-ൽ മരിച്ചവർ വർഗ്ഗം:സെപ്റ്റംബർ 27-ന് ജനിച്ചവർ വർഗ്ഗം:ഓഗസ്റ്റ് 1-ന് മരിച്ചവർ
വർഗ്ഗം:റോമൻ കത്തോലിക്കാസഭയിലെ വിശുദ്ധർ
രാമനഗരം
വർഗ്ഗം:കർണ്ണാടകത്തിലെ പട്ടണങ്ങൾ
ലുങ്കി
നിറങ്ങൾ പിടിപ്പിച്ച മുണ്ടാണ് ലുങ്കി അല്ലെങ്കിൽ കൈലി എന്ന് അറിയപ്പെടുന്നത്. വർണ്ണാഭമായ ലുങ്കികൾ ഇന്ന് വിപണിയിൽ ലഭ്യമാണ്. ബംഗ്ലാദേശ്, ശ്രീലങ്ക, മ്യാൻമാർ തുടങ്ങിയ രാജ്യങ്ങളിൽ നിന്ന് ഇന്ത്യയിലെത്തിയ വസ്ത്രമാണ് ലുങ്കിയെന്നാണ് കരുതപ്പെടുന്നത്.
ചരിത്രം
11ാം നൂറ്റാണ്ടിൽ കോഴിക്കോട്ടെ ചാലിയന്മാർ എന്ന വിദഗ്ദ്ധനെയ്ത്തുകാർ നിർമ്മിച്ചിരുന്ന മഞ്ഞച്ച (ബ്ലീച്ച് ചെയ്യാത്ത ക്രീം നിറത്തിലുള്ള) കാലിക്കോ മുണ്ടുകൾ നിർമ്മിച്ചതായി പറയപ്പെടുന്നു. കേരളത്തിൽ ശരിയായ രൂപത്തിലുള്ള കള്ളി മുണ്ടുകൾ വന്നത് ലോക മഹാ യുദ്ധങ്ങൾക്ക് ശേഷമാണ് എന്നാണ് കരുതപ്പെടുന്നത്. ബർമ്മയിലേക്കും സിലോണിലേക്കും മറ്റും പോയ കൂലിപ്പട്ടാളക്കാരാണ്. ഇത് കേരളത്തിൽ എത്തിച്ചത് എന്നാണ് കണക്കാക്കുന്നത്. അവിടെ പട്ടാള ക്യാമ്പുകളിൽ ധാരാളമായി മില്ലിമുണ്ടുകൾ ( ലുങ്കിമുണ്ടുകൾ ) വിതരണം ചെയ്യപ്പെട്ടിരുന്നു .1970 കളിൽ ഗൾഫുകാരുടെ വരവോടെയാണ് ലുങ്കികൾക്ക് കൂടുതൽ ആഢ്യത്തം കൈവന്നത്. 70-കളുടെ പകുതി മുതൽ, ശംഖുമാർക്കു് കൈലികളും അന്നാ-അലുമിനിയം ഗ്രൂപ്പിന്റെ കിറ്റെക്സ് കൈലികളും ലുങ്കികളും മാർക്കറ്റിൽ ഇറങ്ങിത്തുടങ്ങി.
അവലംബം
വർഗ്ഗം:വസ്ത്രം
ചിന്നത്തമ്പി അണ്ണാവി
പതിനാറാം നൂറ്റാണ്ടിൽ പോർച്ചുഗീസ് ഭരണകാലത്ത് രൂപം കൊണ്ട ചവിട്ടുനാടകത്തിന്റെ ആചാര്യനായിരുന്നു വറീച്ചനുണ്ണാവി എന്നും അറിയപ്പെട്ടിരുന്ന ചിന്നതമ്പി അണ്ണാവി. യൂറോപ്യൻ കലാരൂപങ്ങളുടെയും കേരളത്തിലെ പരമ്പരാഗത കലകളുടെയും സമന്വയമായ ചവിട്ടുനാടകം തീരപ്രദേശങ്ങളിൽ പ്രചരിപ്പിക്കുന്നതിൽ ചിന്നതമ്പി അണ്ണാവി മുഖ്യ പങ്കുവഹിച്ചു.
ജീവിതരേഖ
നിരവധി ഐതിഹ്യങ്ങൾ ചിന്നതമ്പി അണ്ണാവിയെക്കുറിച്ചു നിലവിലുണ്ട്. ഉദ്ദേശം മൂന്നു നൂറ്റാണ്ടുകൾക്കു മുമ്പ് തമിഴ്‌നാട്ടിൽ നിന്നു കേരളത്തിലെത്തി കൊച്ചി, കൊടുങ്ങല്ലൂർ മുതലായ സ്ഥലങ്ങളിലായി പതിനേഴു വർഷങ്ങളോളം താമസിച്ച് തിരിച്ചു നാട്ടിലേക്കു പോയി എന്നാണ് പ്രചാരത്തിലുള്ള ഒരു ഐതിഹ്യം. ചവിട്ടുനാടകകലയുടെ കളിത്തൊട്ടിൽ എന്നു വിശേഷിപ്പിക്കപ്പെടുന്ന കൊച്ചിയിലെ ഗോതുരുത്തിലെ കടൽവാതുരുത്ത് ഹോളിക്രോസ് ദേവാലയത്തിനു സമീപം അണ്ണാവിയുടെ പ്രതിമ സ്ഥാപിച്ചിട്ടുണ്ട്.
അവലംബം
വർഗ്ഗം:ചവിട്ടുനാടക നടന്മാർ
നെടുങ്കണ്ടം
കേരള സംസ്ഥാനത്തെ ഇടുക്കി ജില്ലയിലെ ഉടുമ്പൻചോല താലൂക്ക് ആസ്ഥാനം ആണ് നെടുങ്കണ്ടം. തേക്കടി പെരിയാർ വന്യജീവി സങ്കേതം, മൂന്നാർ മലനിരകൾ എന്നിവയ്ക്ക് നടുക്കാണ് നെടുങ്കണ്ടം സ്ഥിതി ചെയ്യുന്നത്. 1950-ഓടെ കോട്ടയം, എറണാകുളം, തൃശ്ശൂർ ,കൊല്ലം മുതലായ ജില്ലകളിൽ നിന്നും കുടിയേറി പാർത്തവർ ആണ് നെടുങ്കണ്ടത്തെ തദ്ദേശവാസികൾ.
ബാബാ ആംടേ
ഇന്ത്യക്കാരനായ സാമൂഹ്യ പ്രവർത്തകനാണ് ബാബാ ആംടേ. മഹാരാഷ്ട്രയിലെ വറോറയിൽ 1914-ൽ ജനിച്ചു. മുരളീധർ ദേവീദാസ് ആംടേ എന്നാണ്‌ ശരിയായ പേര്‌. അഭിഭാഷകനായി സമ്പന്നജീവിതം നയിച്ചുവന്ന ആംടേ പിൽക്കാലത്ത് രാഷ്ട്രീയസാമൂഹ്യ പ്രവർത്തനങ്ങൾക്ക് തിരിഞ്ഞു. ഗാന്ധിജി, ആചാര്യ വിനോബാ ഭാവെ എന്നിവരോട് ചേർന്ന് അദ്ദേഹം ക്വിറ്റ് ഇന്ത്യ സമരത്തിൽ പങ്കെടുത്തു.
നെടുങ്കണ്ടം
മൂന്നാർ തേക്കടി സംസ്ഥാന പാതയിൽ മൂന്നാരിൽ നിന്നും 60 കിമി ഉം തേക്കടിയിൽ നിന്നും 45 കി മിനും ഇടയിൽ സ്ഥിതി ചെയ്യുന്ന നെടുംകണ്ടം. മധ്യതിരുവതാംകുർ, കോട്ടയം, പാലാ തുടങിയ സ്ഥലങ്ങളിൽ നിന്നും 1960നു മുൻപു കുടിയേറിയവർ കാടിനോടും കാട്ടുമൃഗങ്ങളോടും പൊരുതി വാസയോഗ്യമാക്കിയതാണു ഇവിടം.ഏലം, കുരുമുളക്, കാപ്പി എന്നിവക്കു പുറമേ ഇതര നാണ്യവിളകൾ കൃഷി ചെയ്യുന്നു.
ബാബാ ആംടേ
പത്മശ്രീ, ബജാജ് അവാർഡ്, കൃഷിരത്ന, ദാമിയൻ ദത്തൻ അവാർഡ്, ഇന്ദിരാഗാന്ധി മെമ്മോറിയൽ അവാർഡ്, റമോൺ മാഗ്സസെ അവാർഡ് തുടങ്ങിയ നിരവധി പുരസ്കാരങ്ങൾ ആംടേയ്ക്ക് ലഭിച്ചിട്ടുണ്ട്. അദ്ദേഹത്തെ നാഗപൂർ സർവകലാശാല ഡി.ലിറ്റ് ബിരുദം നൽകി ആദരിച്ചിട്ടുണ്ട്. 1999 നവംബറിൽ അദ്ദേഹത്തിനു ഗാന്ധി സമാധാന സമ്മാനം ലഭിച്ചു.
മിന്നീപോളിസ്
മിന്നീപോളിസ് അമേരിക്കൻ ഐക്യനാടുകളിലെ മിനസോട്ട സംസ്ഥാനത്തെ ഹെന്നെപിൻ കൌണ്ടിയിലെ  കൌണ്ടി ആസ്ഥാനവും മിന്നീപോളിസ്-സെന്റ് പോൾ ഇരട്ടനഗരങ്ങളിലെ വലുതും അമേരിക്കൻ ഐക്യനാടുകളിലെ പതിനാറാമത്തെ വലിയ മെട്രോപോളിറ്റൻ മേഖലയുമാണ്. 2016 വരെയുള്ള ജനസംഖ്യാ കണക്കുകളനുസരിച്ച്, മിനസോട്ട സംസ്ഥാനത്തെ ഏറ്റവും വലിയ നഗരമാണ് മിന്നീപോളിസ്. 413,651 ജനസംഖ്യയുള്ള ഇത് അമേരിക്കൻ ഐക്യനാടുകളിലെ 46 ആമത്തെ വലിയ നഗരവുമാണ്. 3.5 മില്ല്യൺ ജനങ്ങൾ അധിവസിക്കുന്ന ഈ ഇരട്ടനഗര മെട്രോപോളിറ്റൻ മേഖലയ്ക്ക്, മദ്ധ്യപടിഞ്ഞാറൻ പ്രദേശത്ത്  മൂന്നാം സ്ഥാനമുണ്ട്. മിന്നീപോളിസു സെന്റ് പോളും ചേർന്ന് ചിക്കാഗോ കഴിഞ്ഞാൽ മദ്ധ്യപടിഞ്ഞാറൻ പ്രദേശത്തെ രണ്ടാമത്തെ ഏറ്റവും വലിയ സാമ്പത്തിക കേന്ദ്രം രൂപം കൊള്ളുന്നു.
നെടുങ്കണ്ടം
രാമക്കൽമേട് കൈലാസപ്പാറ, തുവൽ,മാൻ കുത്തിമേട്, എഴുകുംവയൽ കുരിശുമല തുടങ്ങിയ വിനോദസ്ഥലങ്ങൾ  നെടുംകണ്ടത്തിന്റെ പ്രശസ്തി വർധിപ്പിക്കുന്നു.
ബാബാ ആംടേ
ആനന്ദവൻ
ആംടേ സ്ഥാപിച്ച “ആനന്ദവൻ“ ഇന്ന് രാജ്യത്താകമാനമുള്ള സാമൂഹ്യപ്രവർത്തക്ക് മാതൃകയും പ്രചോദനവുമാണ്‌. ‘വിദർഗ’ എന്ന സ്ഥലത്ത് “ആനന്ദവൻ“ എന്ന പേരിൽ ഒരു ചെറിയ കുടിൽ കെട്ടി അതിൽ ആറ് കുഷ്ഠരോഗികളെ പാർപ്പിച്ച് സാമൂഹ്യപ്രവർത്തനത്തിന്‌ തുടക്കം കുറിച്ചു. ഇന്ന് ഇത് 450 ഏക്കർ വിസ്തൃതിയുള്ള ഒരു പുനരധിവാസകേന്ദ്രമായി വളർന്നിട്ടുണ്ട്. കുഷ്ഠരോഗികളുടെയും വികലാംഗരുടെയും അനാഥരുടെയും ആശാകേന്ദ്രമാണിത്. ഇവിടെ രോഗികളുടെ ശ്രമദാനത്തോടെ ഒരു കാർഷിക കോളേജും ഒരു ആർട്ട്സ്, സയൻസ്, കൊമേഴ്സ് കോളേജും പണിതീർന്നിട്ടുണ്ട്.
നെടുങ്കണ്ടം
വിദ്യാഭ്യാസ സ്ഥാപനങ്ങൾ
കോളേജുകൾ:
ബാബാ ആംടേ
ആനന്ദവൻ
ഇതിനു പുറമേ 2500 രോഗികൾക്ക് താമസിക്കാൻ തക്ക സൌകര്യമുള്ള അശോക് ഭവൻ, സോമനാഥ് എന്നീ പുനരധിവാസ കേന്ദ്രങ്ങളും ഗിരി വർഗ്ഗക്കാർക്ക് ആശാദീപമായ “ഹേമൽ കാസ്” എന്ന ആരോഗ്യ വിദ്യാഭ്യാസ കാർഷിക എക്സ്റ്റെൻഷൻ സെന്ററും ആംടേയുടെ ശ്രമഫലമായി ഉയർന്നിട്ടുണ്ട്.
മിന്നീപോളിസ്
അവലംബം
വർഗ്ഗം:മിനസോട്ടയിലെ നഗരങ്ങൾ
ബാബാ ആംടേ
മരണം
കുഷ്ഠരോഗികളുടെ അഭയകേന്ദ്രമെന്നറിയപ്പെടുന്ന ആനന്ദവനം ആശ്രമത്തിൽ 2008 ഫിബ്രുവരി 9 കാലത്ത് 4.15 ന് മുരളീധരൻ ദേവീദാസ് എന്ന ബാബാ ആംടേ അന്തരിച്ചു.
അവലംബം
<References/>
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ
തൊണ്ടർനാട് ഗ്രാമപഞ്ചായത്ത്
വയനാട് ജില്ലയിലെ മാനന്തവാടി താലൂക്കിൽ മാനന്തവാടി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ തൊണ്ടർനാട് ഗ്രാമപഞ്ചായത്ത്. ഗ്രാമപഞ്ചായത്തിന്റെ വിസ്തീർണം 131.15 ചതുരശ്രകിലോമീറ്ററാണ്‌. അതിരുകൾ: വടക്ക് തവിഞ്ഞാൽ പഞ്ചായത്ത്, കണ്ണൂർ ജില്ല, തെക്ക് കോഴിക്കോട് ജില്ല, കിഴക്ക് എടവക, വെള്ളമുണ്ട പഞ്ചായത്തുകൾ, പടിഞ്ഞാറ് കോഴിക്കോട്, കണ്ണൂർ ജില്ലകൾ എന്നിവയാണ്
2001 ലെ സെൻസസ് പ്രകാരം തൊണ്ടർനാട് ഗ്രാമപഞ്ചായത്തിലെ ജനസംഖ്യ 19639  ഉം സാക്ഷരത 83.77% ഉം ആണ്‌.
സ്ഥലനാമോൽപത്തി
ഈ പ്രദേശം നെല്ലിയോട് തിരുമുൽപ്പാടിനവകാശപ്പെട്ടതായിരുന്നു. തൊണ്ടർ നമ്പിയാരായിരുന്നുഅദ്ദേഹത്തിനുവേണ്ടി മന്ത്രിസ്ഥാനിയായ തൊണ്ടർനാടിൻറെ ഭരണം നടത്തിയത്. തൊണ്ടർ നമ്പിയാർ ഭരിച്ച നാടായത് കൊണ്ട് തൊണ്ടർനാട് എന്ന പേർ ലഭിച്ചു.
സ്വാതന്ത്രസമര ദേശീയപ്രസ്ഥാനത്തിലെ സ്ഥാനം, പ്രധാന വ്യക്തികൾ, സംഭവങ്ങൾ
വയനാടൻ ഗാന്ധി എന്നറിയപ്പെട്ടിരുന്ന ശ്രീ.കെ.പി.ക്യഷ്ണൻ നായർ ദേശിയ പ്രസ്ഥാനത്തെ നയിച്ച പ്രമുഖരിൽ പ്രധാനിയായിരുന്നു. ഇദ്ദേഹത്തിൻറെ സ്മരണ നിലനിർത്തുന്ന സാംസ്കാരിക സ്ഥാപനമാണ് നിരവിൽ പുഴയിലെ ശ്രീ.കെ.പി. ക്യഷ്ണൻ നായർ സ്മാരക വായനശാല.
സാമൂഹ്യ രാഷ്ട്രീയ സാംസ്കാരിക പ്രസ്ഥാനങ്ങൾ
==പഞ്ചായത്ത് രൂപീകരണം / ആദ്യകാല ഭരണസമിതികൾ == 1963ൽ രൂപീ ക്യതമായ ഈ പഞ്ചായത്തിൻറെ ആദ്യ പ്രസിഡൻറ് സ്വാതന്ത്ര്യ സമര സേനാനിയും സാമൂഹ്യ പ്രവർത്തകനുമായിരുന്ന കെ.പി.ക്യഷ്ണൻ നായർ ആയിരുന്നു.2015ലെ തെരഞ്ഞേടുപ്പിൽ സി.പി.എം നേതൃത്വത്തിലുള്ള എൽ.ഡി.എഫ് ഭരണം നേടി. ഇപ്പോൾ സി.പി.എം അംഗം കുര്യാക്കോസ് പി.എ പ്രസിഡണ്ടും സലോമി ഫ്രാൻസിസ് വൈസ്പ്രസിഡണ്ടും ആണ്.
വിളക്ക്
തുടർച്ചയായി കൂടുതൽ സമയത്തേക്ക് വെളിച്ചം ഉണ്ടാക്കാനായി മനുഷ്യർ കണ്ടുപിടിച്ച ഉപാധിയാണു വിളക്ക്. വിവിധതരം എണ്ണകളിൽ നിമജ്ജനം ചെയ്ത തിരികളുടെ തലക്കൽ തീ കൊളുത്തിയാണു ഇവ തയ്യാറാക്കുന്നത്. തീനാളം കഴിയുന്നത്ര അചഞ്ചലവും സ്ഥിരവുമായി കെടാതെ നിർത്താൻ വിളക്കുകൾക്ക് കഴിയുന്നു. ദീപനാളത്തിന്റെ ശോഭ കാരണം വിളങ്ങുന്നത് എന്ന അർത്ഥത്തിലാകണം വിളക്ക് എന്ന വാക്കുണ്ടായത്.
കേരളത്തിൽ ആദ്യകാലത്ത് സസ്യഎണ്ണകൾ ഉപയോഗിച്ചാണു വിളക്കുകൾ കത്തിച്ചിരുന്നത്. തേങ്ങ, നിലക്കടല, എള്ള്, പരുത്തിക്കുരു എന്നിവയിൽ നിന്നൊക്കെ ലഭ്യമായ എണ്ണകളാണ് അക്കാലത്ത് ഉപയോഗിച്ചിരുന്നത്. പശുവിൻ നെയ്യും ചിലപ്പോൾ വിളക്കു കത്തിക്കാൻ ഉപയോഗിച്ചിരുന്നു. .പിൽക്കാലത്ത് മണ്ണെണ്ണയുടെ വരവോടെ മണ്ണെണ്ണവിളക്കുകൾ വ്യാപകമായി.
സസ്യ എണ്ണകൾ ധാരാളമായി ലഭ്യമല്ലാതിരുന്ന യൂറോപ്പ് തുടങ്ങിയ സ്ഥലങ്ങളിൽ പ്രകൃതിദത്തമായ മെഴുക്, മൃഗക്കൊഴുപ്പുകൾ, തിമിംഗിലങ്ങളിൽ നിന്നെടുത്തിരുന്ന നെയ്യ് തുടങ്ങിയവ ഉപയോഗിച്ചുപോന്നു.
വീടുകളിൽ നിത്യോപയോഗത്തിനും, ആചാരാനുഷ്ഠാനങ്ങൾക്കും, അലങ്കാരത്തിനും മറ്റുമായി വിവിധതരം വിളക്കുകൾ കേരളത്തിൽ ഉപയോഗത്തിലുണ്ട്. കൽവിളക്കുകളും മൺവിളക്കുകളും ലോഹവിളക്കുകളും പ്രചാരത്തിലുണ്ട്. മുൻ കാലങ്ങളിൽ പ്രധാനമായും ഉപയോഗിച്ചിരുന്ന ലോഹം ഓട് ആണ്. ഓട് കൊണ്ട് വിവിധരൂപഭാവങ്ങളിലുള്ള നിലവിളക്ക്, കുത്തുവിളക്ക്, കോൽവിളക്ക്, ചങ്ങലവട്ട തുടങ്ങിയ വിളക്കുകൾ നിർമ്മിക്കുന്നു. ഇവ കൂടാതെ ഓടിൽ വാർത്തും കരിങ്കല്ലിൽ കൊത്തിയെടുത്തും കൂറ്റൻ ദീപസ്തംഭങ്ങളും ഉണ്ടാക്കുന്നു.
മണ്ണെണ്ണവിളക്കുകൾ
മണ്ണെണ്ണ തിരി ഉപയോഗിച്ച് നേരിട്ടും പമ്പുചെയ്ത് വാതകമാക്കി (പെട്രോമാക്സ്) കത്തിക്കുന്ന വിളക്കുകൾ പ്രചാരത്തിലുണ്ട്. സ്ഫടികം കൊണ്ടുള്ള ഒരു ചിമ്മിനി (പുകക്കുഴൽ) ഉപയോഗിച്ച് ദീപനാളം കാറ്റിൽ കെടാതെയും ആടിയുലയാതെയും നിലനിർത്താനും അതേസമയം വെളിച്ചം തടസ്സമില്ലാതെ പുറത്തെത്തിക്കാനും കഴിയുന്ന സംവിധാനങ്ങൾ ഇവയിൽ വ്യാപകമായി ഉപയോഗപ്പെടുത്തുന്നുണ്ട്. ആധുനികകാലത്ത് എൽ.പി.ജി., എൽ.എൻ.ജി. തുടങ്ങിയവയും അവയ്ക്കായുള്ള പ്രത്യേകതരം വിളക്കുകളിൽ ഉപയോഗിക്കുന്നുണ്ട്.
കൂടുതൽ വലിയ തിരിയുള്ള മണ്ണെണ്ണ വിളക്കുകളോ വലിയ മെഴുകുതിരികളോ കത്തിച്ച് തൂക്കിയിട്ടുകൊണ്ട് കൂടുതൽ സ്ഥലത്ത് വെളിച്ചം എത്തിക്കാനുതകുതന്ന തരം വിളക്കുപെട്ടികൾ മുൻകാലങ്ങളിൽ പ്രചാരത്തിലുണ്ടായിരുന്നു. കൂടുതൽ ആളുകൾക്ക് രാത്രികാലങ്ങളിൽ ഒരുമിച്ചിരുന്നു ജോലിചെയ്യാൻ ഇവ സഹായകമായിരുന്നു. സർക്കാർ ആപ്പിസുകളിലും മറ്റും ഇവ പ്രചാരത്തിലിരുന്നു.
വൈദ്യുതവിളക്കുകൾ
വൈദ്യുതി ഉപയോഗിച്ച് വെളിച്ചമുണ്ടാക്കുന്നതിനുള്ള സാദ്ധ്യത ഇൻകാൻഡസെന്റ് ബൾബിന്റെ കണ്ടുപിടിത്തത്തോടെ പത്തൊമ്പതാം നൂറ്റാണ്ടിൽ നിലവിൽ വന്നു. ആധുനികകാലത്ത് വൈദ്യുതി വിവിധമാർഗങ്ങളിലൂടെ ഉപയോഗപ്പെടുത്തി മെച്ചപ്പെട്ട രീതിയിൽ പ്രവർത്തിക്കുന്ന ഫ്ലൂറസെന്റ് ട്യൂബുകൾ, സി.എഫ്.എല്ലുകൾ, എൽ.ഇ.ഡി. ലാമ്പുകൾ തുടങ്ങിയവ ലഭ്യമാണ്.
അവലംബം
വർഗ്ഗം:വിളക്കുകൾ വർഗ്ഗം:അഷ്ടമംഗല്യവസ്തു
വധശിക്ഷ ഈജിപ്റ്റിൽ
ഈജിപ്റ്റിൽ പുരാതന ഈജിപ്ഷ്യൻ സംസ്കാര കാലഘട്ടം മുതൽക്കെ മരണശിക്ഷ നിലവിലുണ്ടായിരുന്നു. കൊലപാതകം, മോഷണം, ദിവ്യമെന്ന് കരുതുന്ന വസ്തുക്കളെയോ വ്യക്തികളെയോ അപമാനിക്കൽ (sacrilege), ഫറവോയെ വധിക്കാൻ ശ്രമിക്കുക, ചാരവൃത്തി തുടങ്ങിയ കുറ്റങ്ങൾ ചെയ്യുന്നവർക്കായിരുന്നു മരണശിക്ഷ നൽകിയിരുന്നത്.
രീതികൾ
ശിരശ്ഛേദം, ബലി, നൈൽ നദിയിൽ ചാക്കിൽ കെട്ടി മുക്കിക്കൊല്ലൽ എന്നീ രീതികളിൽ വധശിക്ഷ പണ്ടുകാലത്ത് നടപ്പാക്കിയിരുന്നു.
വർത്തമാനകാലം
ആംനസ്റ്റി ഇന്റർനാഷണൽ എന്ന സംഘടനയുടെ റിപ്പോർട്ട് പ്രകാരം തീവ്രവാദത്തിനെതിരായ നിയമപ്രകാരവും; മുന്നൊരുക്കത്തോടെയുള്ള കൊലപാതകം, ബലാത്സംഗം എന്നിവയിലും; മയക്കുമരുന്നുകളുമായി ബന്ധപ്പെട്ട കുറ്റകൃത്യങ്ങളിലുമാണ് ഇപ്പോൾ വധ ശിക്ഷ നൽകാറുള്ളത്. ഇപ്പോൾ രണ്ടു രീതിയിലാണ് ഈജിപ്റ്റിൽ വധശിക്ഷ നടപ്പിലാക്കുന്നത്. സൈനികരല്ലാത്ത കുറ്റവാളികളെ തൂക്കിക്കൊല്ലുകയാണ് പതിവ്. വധശിക്ഷയർഹിക്കുന്ന കുറ്റം ചെയ്യുന്ന സൈനികരെ വെടിവച്ച് കൊല്ലുകയാണ് പതിവ്.
രാജ്യദ്രോഹക്കുറ്റത്തിനും വധശിക്ഷ നൽകാം.
ചാരപ്രവൃത്തി ആരോപിച്ച് 1955-ൽ ഈജിപ്റ്റ് 3 ഇസ്രായേലികളെ തൂക്കിക്കൊന്നിരുന്നു. 2004-ൽ അഞ്ച് തീവ്രവാദികളെ പ്രധാനമന്ത്രിയെ കൊല്ലാൻ ശ്രമിച്ചു എന്ന കുറ്റമാരോപിച്ച് തൂക്കിക്കൊന്നു.
അവലംബം
ഈജിപ്റ്റ് ഈജിപ്റ്റ്
അൻഡോറ ല വെല്ല
അൻഡോറയുറെടെ തലസ്ഥാനമാണ് അൻഡോറ ല വെല്ല. ഫ്രാൻസിനും സ്പെയിനിനും ഇടയിലായി കിഴക്കൻ പൈറിനീസിലാണ് ഇത് സ്ഥിതി ചെയ്യുന്നത്. ഇതിനു ചുറ്റുമായി സ്ഥിതി ചെയ്യുന്ന പാരിഷിന്റെ പേരും ഇതുതന്നെയാണ്. സാന്റ കൊളോമ പട്ടണം ഈ പ്രവിശ്യയിലാണ് സ്ഥിതി ചെയ്യുന്നത്.
കുറഞ്ഞ നികുതിയിലൂടെ ധാരാളം വിദേശ വരുമാനം നേടുന്ന ഒരു രാജ്യമാണ് അൻഡോറ. എങ്കിലും വിനോദസഞ്ചാരമാണ് തലസ്ഥാനത്തിലെ പ്രധാന വരുമാനമാർഗ്ഗം. ഗൃഹോപകരണങ്ങളും ബ്രാൻഡിയുമാണ് ഇവിടുത്തെ പ്രധാന വ്യാവസായിക ഉത്പന്നങ്ങൾ
വർഗ്ഗം:അൻഡോറയിലെ നഗരങ്ങൾ വർഗ്ഗം:യൂറോപ്പിലെ തലസ്ഥാനങ്ങൾ
റിയാക്ട് (വെബ് ഫ്രെയിംവർക്ക്)
ഉപയോക്തൃ ഇന്റർഫേസുകൾ നിർമ്മിക്കുന്നതിനുള്ള ഒരു ജാവാസ്ക്രിപ്റ്റ് ലൈബ്രറിയാണ് റിയാക്ട് (React.js അല്ലെങ്കിൽ ReactJS എന്നും അറിയപ്പെടുന്നു). ഇത് പരിപാലിക്കുന്നത് ഫേസ്ബുക്കും വ്യക്തിഗത ഡവലപ്പർമാരുടെയും കമ്പനികളുടെയും ഒരു കമ്മ്യൂണിറ്റിയാണ്. ഉപയോക്തൃ ഇന്റർഫേസുകൾ അല്ലെങ്കിൽ യുഐ ഘടകങ്ങൾ നിർമ്മിക്കുന്നതിനുള്ള ഒരു ഓപ്പൺ സോഴ്‌സ് ഫ്രണ്ട് എൻഡ് ജാവാസ്ക്രിപ്റ്റ് ലൈബ്രറിയാണ് റിയാക്റ്റ് (React.js അല്ലെങ്കിൽ ReactJS എന്നും അറിയപ്പെടുന്നു). ഇത് ഫേസ്ബുക്കും വ്യക്തിഗത ഡവലപ്പർമാരുടെയും കമ്പനികളുടെയും ഒരു കമ്മ്യൂണിറ്റിയാണ് പരിപാലിക്കുന്നത്.
ഒറ്റ പേജ് അല്ലെങ്കിൽ മൊബൈൽ ആപ്ലിക്കേഷനുകൾ വികസിപ്പിക്കുന്നതിൽ ഒരു അടിസ്ഥാനമായി റിയാക്റ്റ് ഉപയോഗിക്കാം. എന്നിരുന്നാലും, റിയാക്റ്റിന് സ്റ്റേറ്റ് മാനേജ്മെൻറിനെക്കുറിച്ചും ആ സ്റ്റേറ്റ് ഡോമിലേക്ക്(DOM)റെൻഡർ ചെയ്യുന്നതിനുമായി മാത്രമേ ബന്ധമുള്ളൂ, അതിനാൽ റിയാക്റ്റ് ആപ്ലിക്കേഷനുകൾ സൃഷ്ടിക്കുന്നതിന് സാധാരണയായി റൗട്ടിംഗിനായി അധിക ലൈബ്രറികളുടെ ഉപയോഗവും ചില ക്ലയന്റ് സൈഡ് പ്രവർത്തനങ്ങളും ആവശ്യമാണ്.
അടിസ്ഥാന ഉപയോഗം
ജെ‌എസ്‌എക്സ്, ജാവാസ്ക്രിപ്റ്റ് എന്നിവയ്ക്കൊപ്പം എച്ച്ടിഎംഎല്ലിലെ റിയാക്ട് ഉപയോഗത്തിന്റെ അടിസ്ഥാന ഉദാഹരണമാണ് ഇനിപ്പറയുന്നത്. പ്രോപ്പർട്ടി ഗ്രീറ്റിംഗ് സ്വീകരിക്കുന്ന ഒരു റിയാക്റ്റ് ഘടകമാണ് ഗ്രീറ്റർ ക്ലാസ്. രീതി ഗ്രീറ്റർ ഘടകത്തിന്റെ ഒരു ഉദാഹരണം സൃഷ്ടിക്കുകയും ഗ്രീറ്റിംഗ് പ്രോപ്പർട്ടി 'ഹലോ വേൾഡ്' ആയി സജ്ജമാക്കുകയും റെൻഡർ ചെയ്ത ഘടകം ഐഡി  ഉപയോഗിച്ച് ഡോം(DOM) ഘടകത്തിലേക്ക് ഒരു ചൈൽഡ് എലമെന്റായി ചേർക്കുകയും ചെയ്യുന്നു.
ഒരു വെബ് ബ്രൗസറിൽ പ്രദർശിപ്പിക്കുമ്പോൾ അതിന്റെ ഫലം ലഭിക്കും
കമ്പോണന്റ്സ്
ഘടകങ്ങൾ(components) എന്ന് വിളിക്കുന്ന എന്റിറ്റികളിലാണ് റിയാക്റ്റ് കോഡ് നിർമ്മിച്ചിരിക്കുന്നത്. റിയാക്റ്റ് ഡോം ലൈബ്രറി ഉപയോഗിച്ച് ഘടകങ്ങളെ ഡോമി ലെ ഒരു പ്രത്യേക ഘടകത്തിലേക്ക് റെൻഡർ ചെയ്യാൻ കഴിയും. ഒരു ഘടകം റെൻഡർ ചെയ്യുമ്പോൾ, "പ്രോപ്സ്" എന്നറിയപ്പെടുന്ന പ്രോപ്പർട്ടിയിലൂടെ മൂല്യങ്ങൾ പാസ് ചെയ്യാൻ സാധിക്കുന്നതാണ്: റിയാക്റ്റിലെ കമ്പോണന്റ്സ് വിളിക്കുന്നതിനുള്ള രണ്ട് പ്രാഥമിക മാർഗ്ഗങ്ങളാണ് ഫംഗ്ഷണൽ കമ്പോണന്റസും ക്ലാസ് അധിഷ്ഠിത കമ്പോണന്റ്സും.
ഫങ്ഷണൽ കമ്പോണന്റ്സ്
ഫംഗ്ഷണൽ കമ്പോണന്റ്സ് ഒരു ഫംഗ്ഷൻ ഉപയോഗിച്ച് പ്രഖ്യാപിക്കുകയും പിന്നീട് ജെ‌എസ്‌എക്സ്(JavaScript XML) റിട്ടേൺ ചെയ്യുന്നു. ഉദാ:
വെർച്വൽ ഡോം
ശ്രദ്ധേയമായ മറ്റൊരു സവിശേഷത ഒരു വെർച്വൽ ഡോക്യുമെന്റ് ഒബ്ജക്റ്റ് മോഡൽ അല്ലെങ്കിൽ വെർച്വൽ ഡോം ആണ്. റിയാക്റ്റ് ഒരു മെമ്മറി ഡാറ്റ-സ്്ട്രക്ചർ കാഷെ സൃഷ്ടിക്കുന്നു, അതിന്റെ ഫലമായുണ്ടാകുന്ന വ്യത്യാസങ്ങൾ കണക്കാക്കുന്നു, തുടർന്ന് ബ്രൗസറിൽ ഡോം കാര്യക്ഷമമായി അപ്‌ഡേറ്റ് ചെയ്യുന്നു. ഈ പ്രക്രിയയെ റീകൺസിലീയേഷൻ(reconciliation)എന്ന് വിളിക്കുന്നു. ഓരോ മാറ്റത്തിലും മുഴുവൻ പേജും റെൻഡർ ചെയ്യുന്നതുപോലെ കോഡ് എഴുതാൻ ഇത് പ്രോഗ്രാമറെ അനുവദിക്കുന്നു, അതേസമയം റിയാക്റ്റ് ലൈബ്രറികൾ യഥാർത്ഥത്തിൽ മാറുന്ന സബ് കമ്പോണന്റസിനെ മാത്രമേ റെൻഡർ ചെയ്യുകയുള്ളൂ. ഈ സെലക്ടീവ് റെൻഡറിംഗ് മെച്ചപ്പെട്ട പെർഫോമൻസ് നൽകുന്നു. സി‌എസ്‌എസ് സ്റ്റയിൽ വീണ്ടും കണക്കാക്കാനുള്ള ശ്രമം, പേജിനായുള്ള ലേഔട്ട്, മുഴുവൻ പേജിനും റെൻഡർ ചെയ്യൽ എന്നിവയിൽ നിന്ന് സംരക്ഷിക്കുന്നു.
ലൈഫ് സൈക്കിൾ മെത്തേഡ്സ്
ഒരു കമ്പോണന്റിന്റെ ലൈഫ്ടൈം സെറ്റ് പോയിന്റുകളിൽ കോഡ് നിർവ്വഹിക്കാൻ അനുവദിക്കുന്ന ഒരു തരം ഹുക്കിംഗ് ലൈഫ് സൈക്കിൾ മെത്തേഡുകൾ ഉപയോഗിക്കുന്നു.
ജെഎസ്എക്സ്
ജാവാസ്ക്രിപ്റ്റ് ഭാഷാ വാക്യഘടനയിലേക്കുള്ള വിപുലീകരണമാണ് ജെ‌എസ്‌എക്സ് അല്ലെങ്കിൽ ജാവാസ്ക്രിപ്റ്റ് എക്സ്എം‌എൽ. എച്ച്‌ടി‌എം‌എല്ലിന് സമാനമായി, നിരവധി ഡെവലപ്പർ‌മാർ‌ക്ക് പരിചിതമായ വാക്യഘടന ഉപയോഗിച്ച് കമ്പോണൻസ് റെൻഡറിംഗ് രൂപകൽപ്പന ചെയ്യുന്നതിനുള്ള ഒരു മാർ‌ഗ്ഗം ജെ‌എസ്‌എക്സ് നൽകുന്നു. റിയാക്റ്റ് കമ്പോണൻസ് സാധാരണയായി ജെ‌എസ്‌എക്സ് ഉപയോഗിച്ചാണ് എഴുതുന്നത്, അവ ഉണ്ടാകണമെന്നില്ലെങ്കിലും (കമ്പോണൻസ് പ്യൂവർ ജാവാസ്ക്രിപ്റ്റിലും(pure JavaScript) എഴുതാം). എക്സ്എച്ച്പി എന്നറിയപ്പെടുന്ന പിഎച്ച്പിക്കായി ഫേസ്ബുക്ക് സൃഷ്ടിച്ച മറ്റൊരു വിപുലീകരണ വാക്യഘടനയ്ക്ക് സമാനമാണ് ജെഎസ്എക്സ്.
ജെഎസ്എക്സ് കോഡിന്റെ ഒരു ഉദാഹരണം:
റിയാക്ട് ഹുക്ക്സ്
ഫംഗ്ഷൻ കമ്പോണന്റിൽ നിന്നും സ്റ്റേറ്റും, ലൈഫ് സൈക്കിൾ സവിശേഷതകളും ഉപയോഗിക്കുവാൻ ഡവലപ്പർമാരെ അനുവദിക്കുന്ന ഫംഗ്ഷനുകളാണ് ഹുക്കുകൾ. ക്ലാസുകൾക്കുള്ളിൽ ഹുക്കുകൾ പ്രവർത്തിക്കില്ല - ക്ലാസുകൾ ഇല്ലാതെ റിയാക്റ്റ് ഉപയോഗിക്കാൻ ഇത് മൂലം സാധിക്കുന്നു.
റിയാക്റ്റ് ചില ബിൽറ്റ്-ഇൻ ഹുക്കുകൾ നൽകുന്നു ,   ഉം. മറ്റുള്ളവ ഹുക്സ് എപിഐ(API) റഫറൻസിൽ രേഖപ്പെടുത്തിയിട്ടുണ്ട്. , , ഇവ ഏറ്റവും കൂടുതൽ ഉപയോഗിക്കുന്നത് യഥാക്രമം സ്റ്റേറ്റ്, സൈഡ് എഫ്റ്റ് എന്നിവ നിയന്ത്രിക്കുന്നതിനാണ്.
സർക്കാർ ദാദ
2005-ൽ പുറത്തിറങ്ങിയ മലയാളചലച്ചിത്രമാണ് സർക്കാർ ദാദ. ശശിശങ്കർ സംവിധാനം ചെയ്ത് കള്ളിയൂർ ശശി നിർമിച്ച ചിത്രത്തിൽ ജയറാം, നവ്യ നായർ സലിം കുമാർ കലാശാല ബാബു എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. എം ജയചന്ദ്രനാണ് ചിത്രത്തിന്റെ സംഗീത സംവിധായകൻ.
റിയാക്ട് (വെബ് ഫ്രെയിംവർക്ക്)
ഹുക്ക് ഉപയോഗിക്കുന്നതിനുള്ള നിയമങ്ങൾ
ഹുക്കുകൾ ആശ്രയിക്കുന്ന ക്യാരക്ടറൈസ്ഡ് കോഡ് പാറ്റേൺ വിവരിക്കുന്ന ഹുക്ക് നിയമങ്ങളുണ്ട്. റിയാക്റ്റിനൊപ്പം സ്റ്റേറ്റ് കൈകാര്യം ചെയ്യുന്നതിനുള്ള ആധുനിക മാർഗമാണിത്.
റൺടൈമിൽ ഈ നിയമങ്ങൾ നടപ്പിലാക്കാൻ കഴിയില്ലെങ്കിലും, ഡെവലപ്മെന്റ് സമയത്ത് നിരവധി തെറ്റുകൾ കണ്ടെത്തുന്നതിന് ലിന്റേഴ്സ് പോലുള്ള കോഡ് വിശകലന ഉപകരണങ്ങൾ ക്രമീകരിക്കാൻ കഴിയും. ഹുക്കുകളുടെ ഉപയോഗത്തിനും ഇഷ്‌ടാനുസൃത ഹുക്കുകൾ(custom hooks)നടപ്പിലാക്കുന്നതിനും ഈ നിയമങ്ങൾ ബാധകമാണ്, ഇതിനെ അതർ ഹൂക്കുകൾ എന്ന് വിളിക്കാം.
കോമൺ ഇഡിയംസ്
ഒരു സമ്പൂർണ്ണ "ആപ്ലിക്കേഷൻ ലൈബ്രറി" നൽകാൻ റിയാക്റ്റ് ശ്രമിക്കുന്നില്ല. ഉപയോക്തൃ ഇന്റർ‌ഫേസുകൾ‌ നിർമ്മിക്കുന്നതിനായി ഇത് പ്രത്യേകം രൂപകൽപ്പന ചെയ്‌തിരിക്കുന്നു അതിനാൽ‌ ഒരു അപ്ലിക്കേഷൻ‌ നിർമ്മിക്കുന്നതിന് ചില ഡെവലപ്പർ‌മാർ‌ ആവശ്യമെന്ന് കരുതുന്ന നിരവധി ഉപകരണങ്ങൾ‌ ഉൾ‌പ്പെടുന്നില്ല. നെറ്റ്‌വർക്ക് ആക്‌സസ് അല്ലെങ്കിൽ ലോക്കൽ ഡാറ്റ സംഭരണം പോലുള്ള ജോലികൾ നിർവഹിക്കാൻ ഡെവലപ്പർമാർക്ക് താൽപ്പര്യപ്പെടുന്ന ലൈബ്രറികൾ തിരഞ്ഞെടുക്കാൻ ഇത് അനുവദിക്കുന്നു.
യുണിഡിറക്ഷണൽ ഡാറ്റാ ഫ്ലോ
റിയാക്റ്റിന്റെ യുണിഡിറക്ഷണൽ ഡാറ്റാ ഫ്ലോയെ പിന്തുണയ്ക്കുന്നതിനായി (ഇത് ആംഗുലർ.ജെഎസിന്റെ ബൈഡിറക്ഷണൽ ഫ്ലോയ്ക്ക് വിപരീതമാണ്), ജനപ്രിയ മോഡൽ-വ്യൂ-കൺട്രോളർ ആർക്കിടെക്ചറിന് പകരമായി ഫ്ലക്സ് ആർക്കിടെക്ചർ വികസിപ്പിച്ചെടുത്തു. ഒരു സെൻ‌ട്രൽ‌ ഡിസ്‌പാച്ചർ‌ വഴി ഒരു സ്റ്റോറിലേക്ക് അയയ്‌ക്കുന്ന പ്രവർ‌ത്തനങ്ങൾ‌ ഫ്ലക്സ് സവിശേഷതകൾ‌, കൂടാതെ സ്റ്റോറിലെ മാറ്റങ്ങൾ‌ വെബ്ബിലും തൽസമയം മാറ്റം സംഭവിക്കുന്നു. റിയാക്റ്റിനൊപ്പം ഉപയോഗിക്കുമ്പോൾ, കമ്പോണന്റ്സ് പ്രോപ്പർട്ടികളുലൂടെയാണ് ഈ പ്രചരണം നടക്കുന്നത്. ആശയങ്ങളെ ഗ്രഹിക്കുന്നതു മുതൽ, ഫ്ലക്സിന്റെ പ്രാധാന്യം റെഡക്സ്(Redux), മോബ്എക്സ്(MobX) തുടങ്ങിയ ലൈബ്രറികളുടെ വരവോടെ ഇല്ലാതായി.
ഒബ്സെർവർ പാറ്റേണിന്റെ ഒരു വകഭേദമായി ഫ്ലക്സിനെ കണക്കാക്കാം.
ഫ്ലക്സ് ആർക്കിടെക്ചറിനു കീഴിലുള്ള ഒരു റിയാക്റ്റ് കമ്പോണന്റിലേക്ക് കൈമാറിയ ഏതെങ്കിലും പ്രോപ്പുകളെ(props)നേരിട്ട് പരിഷ്കരിക്കരുത്, പക്ഷേ സ്റ്റോർ പരിഷ്ക്കരിക്കുന്നതിന് ഡിസ്പാച്ചർ അയച്ച പ്രവർത്തനങ്ങൾ സൃഷ്ടിക്കുന്ന കോൾബാക്ക് ഫംഗ്ഷനുകൾ വഴി കൈമാറണം. എന്താണ് സംഭവിച്ചതെന്ന് വിവരിക്കേണ്ട ഉത്തരവാദിത്തമുള്ള ഒരു ഒബ്ജക്ടാണ് ആക്ഷൻ: ഉദാഹരണത്തിന്, ഒരു ഉപയോക്താവിനെ "പിന്തുടരുന്നത്" വിവരിക്കുന്ന ഒരു ആക്ഷനിൽ ഒരു യൂസർ ഐഡി, ടാർഗെറ്റ് യൂസർ ഐഡി,  ടൈപ്പ് ഉണ്ട്. മോഡലുകളായി കണക്കാക്കാവുന്ന സ്റ്റോറുകൾക്ക്, ഡിസ്പാച്ചറിൽ നിന്ന് ലഭിച്ച ആക്ഷനുകൾക്ക് മറുപടിയായി സ്വയം മാറാൻ കഴിയും.
ഈ പാറ്റേണിൽ ചിലപ്പോൾ "പ്രോപ്പർട്ടികൾ താഴേക്കോ, അല്ലെങ്കിൽ ആക്ഷനുകൾ മുകളിലേക്കോ ഫ്ലോ ചെയ്യുന്നു". ഫ്ലക്സിന്റെ തുടക്കം മുതൽ തന്നെ നിരവധി നടപ്പാക്കലുകൾ സൃഷ്ടിക്കപ്പെട്ടിട്ടുണ്ട്, ഒരുപക്ഷേ ഏറ്റവും അറിയപ്പെടുന്ന റെഡക്സ്, ഒരൊറ്റ സ്റ്റോർ അവതരിപ്പിക്കുന്നു, ഇത് പലപ്പോഴും സിംഗിൾ സോഴസ് ഓഫ് ട്രൂത്ത് എന്ന് വിളിക്കപ്പെടുന്നു.
ഭാവി വികസനം
കോർ ടീം ഡിസ്ക്ഷൻ ഫോറം വഴി പ്രോജക്റ്റ് സ്റ്റാറ്റസ് ട്രാക്കുചെയ്യാനാകും. എന്നിരുന്നാലും, റിയാക്റ്റിലെ പ്രധാന മാറ്റങ്ങൾ ഫ്യൂച്ചർ ഓഫ് റിയാക്റ്റ് റിപ്പോസിറ്ററി പ്രശ്നങ്ങളിലൂടെ കടന്നുപോകുകയും പുൾ റിക്വസ്റ്റ് നടത്തുകയും ചെയ്യുന്നു. പുതിയ സാധ്യതയുള്ള സവിശേഷതകൾ, പരീക്ഷണാത്മക എപിഐകൾ, ജാവാസ്ക്രിപ്റ്റ് വാക്യഘടന മെച്ചപ്പെടുത്തലുകൾ എന്നിവയെക്കുറിച്ച് ഫീഡ്‌ബാക്ക് നൽകാൻ ഇത് റിയാക്റ്റ് കമ്മ്യൂണിറ്റിയെ പ്രാപ്‌തമാക്കുന്നു.
ചരിത്രം
ഫെയ്‌സ്ബുക്കിലെ സോഫ്റ്റ്‌വെയർ എഞ്ചിനീയറായ ജോർദാൻ വാൾക്കാണ് റിയാക്റ്റ് സൃഷ്ടിച്ചത്, റിയാക്റ്റിന്റെ ആദ്യകാല പ്രോട്ടോടൈപ്പ് "ഫാക്സ് ജെഎസ്" പുറത്തിറക്കി. പി‌എച്ച്പിക്കായുള്ള ഒരു എച്ച്ടിഎംഎൽ (HTML) കമ്പോണന്റ് ലൈബ്രറിയായ എക്സ്എച്ച്പി (XHP) അദ്ദേഹത്തെ സ്വാധീനിച്ചു. ഇത് ആദ്യം 2011 ൽ ഫേസ്ബുക്കിന്റെ ന്യൂസ് ഫീഡിലും പിന്നീട് 2012 ൽ ഇൻസ്റ്റാഗ്രാമിലും വിന്യസിച്ചു. 2013 മെയ് മാസത്തിൽ ജെ.എസ്.കോൺഫ് യു.എസിൽ ഇത് ഓപ്പൺ സോഴ്‌സ് ചെയ്തു.
റിയാക്റ്റിനൊപ്പം നേറ്റീവ് ആൻഡ്രോയിഡ്, ഐഒഎസ്, യുഡബ്ല്യുപി വികസനം പ്രാപ്തമാക്കുന്ന റിയാക്റ്റ് നേറ്റീവ്, 2015 ഫെബ്രുവരിയിൽ ഫേസ്ബുക്കിന്റെ റിയാക്റ്റ് കോൺഫിൽ പ്രഖ്യാപിക്കുകയും 2015 മാർച്ചിൽ ഓപ്പൺ സോഴ്‌സ് ചെയ്യുകയും ചെയ്തു.
അവലംബം
വർഗ്ഗം:ജാവാസ്ക്രിപ്റ്റ്